
转讜住驻讜转





	讘讝讻讜讻讬转 诇讘谞讛. 讜讗''转 讜讛讗 讗诪专讬谞谉 驻专拽 注讙诇讛 注专讜驻讛 (住讜讟讛 讚祝 诪讞.) 讚诪砖讞专讘 讘讬转 讛诪拽讚砖 讘讟诇讛 讝讻讜讻讬转 诇讘谞讛 讜讬''诇 讚诇讗 讘讟诇讛 诇讙诪专讬 拽讗诪专 讗诇讗 讚诇讗 砖讻讬讞讗 讚讛讗 专讘 讛讜谞讗 转讘专 讝讻讜讻讬转 讞讬讜专转讗 讘讞讜驻转 讘谞讜 驻' . 讗讬谉 注讜诪讚讬谉 (讘专讻讜转 讚祝 诇讗. 注''砖):





专讘讬谞讜 讞谞谞讗诇

讗诪专 专' 讬讛讜讚讛 讗诪专 砖诪讜讗诇 讛诇讻讛 讻专"讟 讜讛谞讬 诪讬诇讬 讘讚诪讬 讗讘讬讚讛 讻讙讜谉 砖诪爪讗 讗讘讬讚讛 讜诪讟驻诇 讘讛 讛讝诪谉 砖讗诪专讜 讞讻诪讬诐 讜讗讞专 讻讱 诪讻专讛 讘讘"讚 讛讜讗讬诇 讜讟专讞 讘讛 砖专讜 诇讬讛 诇讗讬砖转诪讜砖讬 讘讛讜 讜讛砖讻专 诇注爪诪讜 讗讘诇 诪爪讗 爪专讜专 讜讘转讜讻讜 诪注讜转 诇讗 砖专讜 诇讬讛 诇讗讬砖转诪讜砖讬 讘讛讜 讜讻谉 讝讜讝讬 讚讬转诪讬 讚讛讜讜 诪讜驻拽讚讬谉 讙讘讬讛 诇讗 砖专讜 诇讬讛 专讘谞谉 诇讗讬砖转诪讜砖讬 讘讛讜 诪讛讛讜讗 诪注砖讛 讚专讞讘讛 讚驻专讬砖 讘砖诪注转讗 讚讗 讜讻讘专 驻讬专砖谞讜讛讜 讘驻' 讛讻讜谞住 爪讗谉 诇讚讬专 讘讬讗讜专 讬驻讛 讜讻讬 讻专讘 讬讜住祝 拽讬讬诪讗 诇谉 讘讛讗 讚讗诪专 砖讜诪专 讗讘讬讚讛 讻砖讜诪专 砖讻专 讛讜讗:




诪转谞讬' 诪爪讗 住驻专讬诐 拽讜专讗 讘讛谉 讗讞讚 诇诇' 讬讜诐 讜讻讜'. 



讗诪专 砖诪讜讗诇 讛诪讜爪讗 转驻讬诇讬谉 砖诐 讚诪讬讛谉 讜诪谞讬讞谉 诪讗讬 讟注诪讗 讚讛讗 讘讘讬 讘专 讞讘讜 砖讻讬讞讬 转驻讬诇讬谉 讜讗诐 讗转讜 诪专讬讬讛讜 讜讗诪专讬 转驻讬诇讬谉 讘注讬谞讗 讝讘谞讬 讜讬讛讘讬 诇讬讛 讗讘诇 住驻专讬诐 讙讜诇诇谉 讜诪谞讬讞谉 讗爪诇讜 注讚 砖讬讘讗 讘注诇讬讛谉 讜讬转谞讜 住讬诪谞讬诐 讜讬拽讞讜诐. 



转"专 讛砖讜讗诇 住驻专 转讜专讛 诪讞讘讬专讜 诇讗 讬砖讗讬诇谞讜 诇讗讞专讬诐. 



讜诪拽砖讬' 诪讗讬 讗专讬讗 住驻专 转讜专讛 讗驻讬' 讻诇 诪讬诇讬 谞诪讬 讚讛讗 讗诪专 专' 砖诪注讜谉 讘专 诇拽讬砖 驻专拽 讻诇 讙讟 砖谞讻转讘 讛诇讻讛 讜讗诐 讗诪专 诇讜 讟讜诇 诇讬 诪诪谞讛 讞驻抓 驻诇讜谞讬 诇讗 讬砖诇讞谞讜 讘讬讚 讗讞专 讻讗谉 砖谞讛 讚讗讬谉 讛砖讜讗诇 专砖讗讬 诇讛砖讗讬诇 讜诇讗 讛砖讜讻专 专砖讗讬 诇讛砖讻讬专 讻讬讜谉 讚讻诇 诪转谞讬转讗 讚砖谞讗讛 专' 讞讬讬讗 讗诪专讬' 专' 诇讗 砖谞讗讛 专' 讞讬讬讗 诪谞讬谉 诇讬讛 讜讝讜 砖谞讜讬讛 讘诪砖谞转 专' 讞讬讬讗 讜专' 讛讜砖注讬讛 讛讻讬 讗讬谉 讛砖讜讗诇 专砖讗讬 诇讛砖讗讬诇 讜诇讗 讛砖讜讻专 诇讛砖讻讬专 讜诇讗 讛砖讜讗诇 专砖讗讬 诇讛砖讻讬专 讜诇讗 讛砖讜讻专 专砖讗讬 诇讛砖讗讬诇 讜诇讗 讝讛 讛诪讜驻拽讚讬谉 讗爪诇讜 专砖讗讬 诇讛驻拽讬讚 讗爪诇 讗讞专 讗诇讗 讗诐 谞转谞讜 讘注诇讬诐 专砖讜转 诇驻讬讻讱 讛讜爪专讱 专讬砖 诇拽讬砖 诇驻专砖 砖讙诐 讝讛 砖谞讗讛 专' 讜讗住拽讜讛 讜讗驻讬' 住驻专 转讜专讛 讚诪爪讜讛 讛讜讗 诇讗 讬砖讗讬诇. 



驻讜转讞讜 讜拽讜专讗 讘讜 讻讚讬 诇谞注专讜 讗讘诇 诇讗 讬诇诪讚 讘讜. 



讜讻谉 讛诪驻拽讬讚 住"转 讗爪诇 讞讘讬专讜 讚讬谞讜 讻讚讬谉 讛诪讜爪讗 诪谞注专讛 讗讞讚 诇诇' 讬讜诐. 讜住讜讙讬讗 诇谞注专讛 讘诪讗谞讬 讚讻讬转谞讗 拽砖讬 诇讛讜 讜讘诪讗谞讬 讚注诪专讗 讘转专讬 讗讬谞砖讬 讗讜 讘讞讜讟专讗 讗讜 讘讻诇 讬讜诪讗 拽砖讬 诇讛讜. 讗讘诇 讞讚 讙讘专讗 讘讬讜诪讗 讞讚讗 诇诇' 讬讜诐 诪注诇讬 诇讛讜. 



讗诪专 专' 讬讜讞谞谉 讻住讗 讚讞专砖讬谉 讜诇讗 讻住讗 讚驻讜砖专讬谉 驻讬' 谞讜讞 诇讜 诇讗讚诐 诇砖转讜转 讻讜住 砖讬砖 讘讜 诪讬谞讬 讻砖驻谞讬讜转 讻讚诪转专讙诪讬谞谉 诪讻砖驻讛 讞专砖讗 诪诇砖转讜转 讻讜住 诪讬诐 驻讜砖专讬谉 砖诇讗 讛讜讞诪讜 讻诇 爪专讻谉 讻讬 拽砖讬谉 讛谉 诇讙讜祝 诪讗讚 讜讛讜讗 砖讛讜讞诪讜 讘讻诇讬 诪转讻讜转.





专诪讘"谉

讛砖讜讗诇 住"转 讜讻讜' 讜讘诇讘讚 砖诇讗 讬诇诪讜讚 讘讜 诇讻转讞诇讛. 谞"诇 讚讛讗 讚讬谞讗 诇讬转讜讝 讗诇讗 讘住"转 讜谞讘讬讗讬诐 讜讻转讜讘讬诐 砖诪讬 砖讛讜讗 专讙讬诇 讘讛诐 讗讬谞讜 爪专讬讱 诇讬讙注 讘讛诐, 讜诪讬 砖讗讬谞讜 专讙讬诇 讘讛诐 谞讜讙注 讘讛诐 讜诪讜砖讱 讗讬诇讱 讜讗讬诇讱, 讜讬砖 诇讞讜砖 砖诪讗 讬拽专注, 讗讘诇 注讻砖讬讜 砖谞讛讙讜 诇讻转讜讘 讛转诇诪讜讚 讗诐 讛砖讗讬诇讜 诪住讻转讗 讗讬谞讜 [讻谉] 砖讻诇 讗讚诐 砖讜讬谉 讘讜, 讜讛砖讜谞讛 驻专拽讜 诪讗讛 驻注诪讬诐 讜诪讬 砖诇讗 砖谞讛 讗讜转讜 诪注讜诇诐 讻诇诐 谞讜讙注讬谉 讘讛诐 讜诪砖诪砖讬谉 讘讛诐 砖讗讬谉 诇讱 讗讚诐 专讙讬诇 砖诇讗 讬讛讗 爪专讬讱 注讬讜谉 讜诪讞砖讘讛 讬转讬专讗 讜诇诪砖讜讱 讗讬诇讱 讜讗讬诇讱 讜诇讙诇讜诇 讗讜转讜 诪转讞诇转讜 诇住讜驻讜 讜诪住讜驻讜 诇转讞诇转讜 讻讚讬 诇注讬谉 讘讛诇讻讜转 讛爪专讬讻讜转 诇讜 诇讗讜转讛 讛诇讻讛 砖讛讜讗 砖讜谞讛 讛讬诇讻讱 讬讚 讻诇 讗讚诐 砖讜讛 讜讬诇诪讜讚 讘讜 讘转讞诇讛:





专砖讘"讗

讜诇讗 讬诇诪讜讚 讘讜 诇讻转讞诇讛. 讻转讘 讛专诪讘"谉 讝"诇 谞专讗讛 诇讬 讚讛讗讬 讚讬谞讗 诇讬转讬讛 讗诇讗 讘住驻专 转讜专讛 谞讘讬讗讬诐 讜讻转讜讘讬诐, 砖诪讬 砖讛讜讗 专讙讬诇 讘讛谉 讗讬谞讜 爪专讬讱 诇讬讙注 讘讛谉 讻诇诇, 讜诪讬 砖讗讬谞讜 专讙讬诇 讘讛谉 谞讜讙注 讘讛谉 讜诪讜砖讱 讗讬诇讱 讜讗讬诇讱 讜讬砖 诇讞讜砖 砖诪讗 讬拽专注, 讗讘诇 注讻砖讬讜 砖谞讛讙讜 诇讻转讜讘 讛讙诪专讗, 讗诐 讛砖讗讬诇讜 诪住讻转讗 讗讬谞讜 讻谉, 砖讻诇 讗讚诐 砖讜讬谉 讘讜, 讜讛砖讜谞讛 驻专拽讜 诪讗讛 驻注诪讬诐 讜诪讬 砖诇讗 砖谞讛 讗讜转讜 诪注讜诇诐, 谞讜讙注讬谉 讘讛谉 (讜诪砖转诪砖讬谉) [讜诪诪砖诪砖讬谉] 讘讛诐, 砖讗讬谉 诇讱 讗讚诐 专讙讬诇 砖诇讗 讬讛讗 爪专讬讱 注讬讜谉 讜诪讞砖讘讛 讬转讬专讛, 讜诇诪砖讜讱 讗讬诇讱 讜讗讬诇讱 讜诇讙诇讜诇 讗讜转讜 诪转讞诇转讜 诇住讜驻讜 讜诪住讜驻讜 诇转讞诇转讜 讻讚讬 诇注讬讬谉 讘讛诇讻讜转 讛爪专讬讻讜转 诇讜 诇讗讜转讛 讛诇讻讛 砖讛讜讗 砖讜谞讛, 讛讬诇讻讱 讬讚 讻诇 讗讚诐 砖讜讛 讘讜 讜讬诇诪讜讚 讘讜 讘转讞诇讛. 讻谉 谞专讗讛 诇讬.



讙讜诇诇讜 讻诇 讬"讘 讞讚砖 讜驻讜转讞讜 讜拽讜专讗 讘讜 诪讗讬 注讘讬讚转讬讛 讙讘讬讛. 诪住转讘专讗 讚讛讻讬 驻讬专讜砖讜: 诇诪讛 讙讜诇诇讜, 讚拽讗 住诇拽讗 讚注转讬讛 讚讞讬讬讘 诇讙诇讜诇 讻讚专讱 砖讛讜讗 讞讬讬讘 讘诪讜爪讗, 讜诪砖讜诐 讛讻讬 讗拽砖讬谞谉 诪讗讬 注讘讬讚转讬讛 讙讘讬讛, 讜讗诪讗讬 诪讞讬讬讘讬谉 讗讜转讜 诇讙诇讜诇, 讬讘讜讗 讘注诇 讛驻拽讚讜谉 讜讬讙诇讜诇 讗转 砖诇讜, 讜讗诐 讗讬谞讜 注讜砖讛 讻谉 讗讘讚讛 诪讚注转 讛讬讗. 讜注讜讚 讚拽转谞讬 住讬驻讗 讜讗诐 讘砖讘讬诇讜 驻讜转讞讜 讗住讜专, 讗诪讗讬 讜讛讗 讗诪专转 驻讜转讞讜 讜拽讜专讗 讘讜, 讜讗讬 诪砖讜诐 砖讬谞注专谞讜 讚专讱 讙诇讬诇转讜, 诇讬转谞讬 讙讜诇诇讜 讻诇 讬"讘 讞讚砖 诇讞讜讚, 讗讬 谞诪讬 拽讜专讗 讘讜 讻讚拽转谞讬 讘诪转谞讬转讬谉. 讜驻专拽讬谞谉 讚诇讗讜 砖讬转讞讬讬讘 讘讙诇讬诇转讜 拽讗诪专, 讗诇讗 讛讻讬 拽讗诪专, 讗诐 专爪讛 诇讙讜诇诇讜 讜专爪讛 诇拽专讜转 讘讜 讻砖讛讜讗 讙讜诇诇讜, 诪讜转专.





讛诪讗讬专讬

诪讬 砖讛讜驻拽讚讜 讗爪诇讜 诪注讜转 砖诇 讬转讜诪讬诐 诇砖诪专谉 讗讬谞讜 讬讻讜诇 诇讛砖转诪砖 讘讛诐 讘讬谉 爪专讜专讬诐 讘讬谉 诪讜转专讬诐 讻讚讬谉 诪驻拽讬讚 讗爪诇 讘注诇 讛讘讬转 讻诪讜 砖讬转讘讗专 讜讗注"驻 砖讛讝诪谉 讗专讜讱 讜讗讬谉 讻讗谉 讞砖砖 砖讬讛讗 诪驻拽讬讚 转讜讘注 驻拽讚讜谞讜 讜诇讗 讬诪爪讗诐 诪讝讜诪谞讬诐 讜讗注"驻 砖讗诪专讜 讘诪注讜转 砖诇 讬转讜诪讬诐 砖讗讚诐 专砖讗讬 诇讛诇讜讜转诐 拽专讜讘 诇砖讻专 讜专讞讜拽 诇讛驻住讚 讚讜拽讗 讘讗驻讜讟专讜驻讜住 讗讜 讻砖讛讜驻拽讚讜 诇讜 诪讬讚 讘讬转 讚讬谉 讗讘诇 讘驻拽讚讜谉 诇讗 讜诪"诪 讗讬谉 爪专讬讱 诇讜诪专 讗诐 谞转诪谞讛 诇讛转注住拽 讘讛诐 砖诇讗 讬砖转诪砖 讘讛诐 诇注爪诪讜 砖讛专讬 讬砖 讻讗谉 讘讟讜诇 讻讬住 讛讬转讜诪讬诐:



讛诪砖谞讛 讛注砖讬专讬转 讜讛讻讜谞讛 讘讛 讘讛砖诇诪转 讘讬讗讜专 讛讞诇拽 讛专讘讬注讬 讜讛讜讗 砖讛讜讗 爪专讬讱 诇讘拽专 讛讗讘讚讛 讜诇讘讚讜拽 讘讛 讜注诇 讗讬讝讛 爪讚 诪砖转诪砖 讘讛 诇讻讜谞讛 讝讜 讜讗诪专 注诇 讝讛 诪爪讗 住驻专讬诐 拽讜专讗 讘讛诐 讗讞讚 诇砖诇砖讬诐 讬讜诐 讜讗诐 讗讬谞讜 讬讜讚注 诇拽专讜转 讙讜诇诇谉 讗讘诇 诇讗 讬诇诪讚 讘讛诐 诇讻转讞诇讛 讜诇讗 讬拽专讗 讗讞专 注诪讜 诪爪讗 讻住讜转 诪谞注专讛 讗讞转 诇砖诇砖讬诐 讬讜诐 讜砖讜讟讞讛 诇爪专讻讛 讗讘诇 诇讗 诇讻讘讜讚讜 讻诇讬 讻住祝 讜讻诇讬 谞讞砖转 诪砖转诪砖 讘讛诐 诇爪专讻谉 讗讘诇 诇讗 诇砖讞拽谉 讻诇讬 讝讛讘 讜讻诇讬 讝讻讜讻讬转 诇讗 讬讙注 讘讛诐 注讚 砖讬讘讗 讗诇讬讛讜 讗诪专 讛专"诐 讘讙讚讬 讛爪诪专 爪专讬讱 诇谞注专诐 讻讚讬 砖诇讗 讬专拽讘讜 讜讬转拽诇拽诇讜 讗讘诇 讘讙讚讬 驻砖转谉 诇讗 讬讙注 讘讛谉 讻诇诇 讜讻诇讬 讝讛讘 讜讝讻讜讻讬转 讗讬谞诐 诪注诇讬谉 讞诇讜讚讛 诇注讜诇诐 讜诇驻讬讻讱 诇讗 讬讙注 讘讛诐 诇驻讬 砖讗讬谞谉 爪专讬讻讬谉 诇讛砖转诪砖 讘讛诐 讻讚讬 砖讬诪谞注诐 诪谉 讛讞诇讜讚讛:



讗诪专 讛诪讗讬专讬 诪爪讗 住驻专讬诐 讜讛住驻专讬诐 讻砖讗讚诐 砖讜讛讛 讛专讘讛 诪诇驻转讞谉 讜诇讙诇诇谉 注驻讜砖 谞拽诇讟 讘讛诐 讜诇驻讬讻讱 讛讜讗 爪专讬讱 诇驻转讞谉 讜诇讙诇诇谉 诪砖诇砖讬诐 诇砖诇砖讬诐 讜诪转讜讱 砖讛转讬专讜 诇讜 诇驻转讞谉 拽讜专讗 讘讛诐 讗注"驻 砖讗驻砖专 砖诪驻讞讬转谉 讘拽专讬讗转讜 诪爪讚 砖讛讜讗 诪诪砖诪砖 讘讬专讬注讜转 讬讜转专 诪讚讗讬 讜诪讜砖讱 讗讬诇讱 讜讗讬诇讱 讜讗诐 讗讬谞讜 讬讜讚注 诇拽专讜转 讙讜诇诇谉 讘诇讗 拽专讬讗讛 诪转讞诇转谉 诇住讜驻谉 讜讗注"驻 砖讛转专谞讜 诇讜 讗转 讛拽专讬讗讛 讚讜拽讗 讘诪讛 砖讻讘专 诇诪讚 讜讗讬谞讜 爪专讬讱 诇讛转注诪诇 注诇讬讜 讻诇 讻讱 讗讘诇 诇讗 讬诇诪讚 讘讛诐 讘转讞诇讛 专"诇 讘诪讛 砖诇讗 诇诪讚 注讚讬谉 讜诇讗 讬拽专讗 讗讞专 注诪讜 讜驻专砖讜 讘讙诪专讗 讘砖谞讬 注谞讬谞讬诐 专"诇 讝讛 讘讚祝 讝讛 讜讝讛 讘讚祝 讝讛 讛讗 讘注谞讬谉 讗讞讚 讗祝 砖谞讬诐 拽讜专讬谉 讗讘诇 诇讗 砖诇砖讛 讗祝 讘注谞讬谉 讗讞讚 讜讻谉 驻专砖讜 讘讙诪' 砖讗祝 讗讞讚 诇讗 讬拽专讗 讜讬砖谞讛 讜诇讗 讬拽专讗 讜讬转专讙诐 讜诇讗 讬驻转讞 讘讜 讬讜转专 诪砖诇砖讛 讚驻讬谉:



诪爪讗 讻住讜转 驻讬' 砖诇 爪诪专 诪谞注专讛 讗讞转 诇砖诇砖讬诐 讬讜诐 讜驻专砖讜 讘讙诪' 谞讬注讜专 讘讬讚 讗讘诇 诇讗 讘诪拽诇 讜讻谉 讚讜拽讗 讘诪拽讜诐 讗讞讚 讗讘诇 诇讗 砖谞讬诐 讝讛 诪讻讗谉 讜讝讛 诪讻讗谉 讜砖讜讟讞讛 诇爪专讻讛 专"诇 诇讛砖诇讬讟 讘讛 讛讗讜讬专 讗讘诇 诇讗 诇爪专讻讜 诇讛砖转诪砖 讘讛 讜诇讛谞讬讞讛 注诇 讙讘讬讜 讜驻讬专砖讜 讘讙诪' 砖讗祝 诇爪专讻讜 讜诇爪专讻讛 讻讙讜谉 砖砖讜讟讞讛 注诇 讙讘讬 诪讟转讜 诇讛砖诇讬讟 讘讛 讗讜讬专 讜砖讬转讞诪诐 讘讛 讗讜 讬转讻讘讚 讘讛 诇驻讬 讚专讻讜 讗住讜专 讜讻谉 驻专砖讜 砖讗诐 谞讝讚诪谞讜 诇讜 讗讜专讞讬诐 讗住讜专 诇砖讟讞讛 讘驻谞讬讛诐 讗祝 诇爪专讻讛 诇讘讚 砖诪讗 讗讞讚 诪讛诐 讬讛讗 谞讜转谉 注讬谞讬讜 注诇讬讛:



诪爪讗 讻诇讬 讻住祝 讜讻诇讬 谞讞砖转 诪砖转诪砖 讘讛诐 诇爪专讻谉 讻诇讜诪专 砖诪讗讞专 砖讗诇讜 砖诪讬专转谉 讘拽专拽注 讻诪讜 砖讬转讘讗专 爪专讬讱 诇讛砖转诪砖 讘讛诐 诇驻注诪讬诐 砖诇讗 讬转注驻砖讜 讘拽专拽注 讜讗诪专 砖讛讜讗 诪砖转诪砖 讘讛诐 讘讻讚讬 砖诪讬专转 注讬驻讜砖谉 讗讘诇 诇讗 讘讬讜转专 诪讻讚讬 砖讬注讜专 讝讛 诇爪专讱 转砖诪讬砖谉 讜讛讜讗 砖讗诪专 讗讘诇 诇讗 诇砖讞拽谉 讻诇讜诪专 诇讛砖转诪砖 讘讛诐 转砖诪讬砖 砖诪砖讞讬拽谉 讜注讜砖讛 讗讜转诐 讬砖谞讬诐 讜驻讬专砖讜 讘讙诪' 砖讻诇讬 讻住祝 诪砖转诪砖 讘讛诐 讘爪讜谞谉 讗讘诇 诇讗 讘讞诪讬谉 诪驻谞讬 砖讛讞诪讬谉 诪砖讞讬专讬谉 讗讜转谉 讜讻诇讬 谞讞砖转 诪砖转诪砖 讘讛诐 讘讞诪讬谉 讗讘诇 诇讗 注诇 讬讚讬 讛讗讜专 诪驻谞讬 砖讛诐 诪驻讞讬转讬谉 讘讻讱:



诪爪讗 讻诇讬 讝讛讘 讜讻诇讬 讝讻讜讻讬转 诇讗 讬讙注 讘讛诐 注讚 砖讬讘讗 讗诇讬讛讜 砖讗讬谉 讗诇讜 诪转注驻砖讬谉:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讬转专 注诇 诪讛 砖讘讬讗专谞讜 诪讛诐 讘诪砖谞讛 讗诇讜 讛诐:



讛诪讜爪讗 转驻诇讬谉 讛专讬 讝讛 砖诐 讚诪讬讛谉 讜诪注讻讘谉 诇注爪诪讜 讜诪谞讬讞谉 讘专讗砖讜 诪讬讚 砖讛转驻诇讬谉 诪爪讜讬讬谉 讛诐 讘讬讚 讛讻诇 讜诪讜爪讗 诪讛诐 诇诪讻讜专 讘讻诇 注转 砖讛讜讗 专讜爪讛:



讛砖讜讗诇 住驻专 转讜专讛 诪讞讘专讜 讘住转诐 讛专讬 讝讛 诇讗 讬砖讗诇谞讜 诇讗讞专 讜讻讘专 讬讚注转 砖讗祝 讘讻诇 讛讚讘专讬诐 讻谉 砖讛专讬 讗诪专讜 讗讬谉 讛砖讜讗诇 专砖讗讬 诇讛砖讗讬诇 讜诇讗 讛砖讜讻专 专砖讗讬 诇讛砖讻讬专 讗诇讗 砖讘住驻专 转讜专讛 讛讜爪专讱 诇讛砖诪讬注谞讜 讻谉 砖讛讬讬转讬 住讘讜专 诇讜诪专 砖讬讛讗 诪讜转专 诇讛砖讗讬诇 诪谉 讛住转诐 诪驻谞讬 砖谞讜讞 诇讜 诇讗讚诐 诇拽讬讬诐 诪爪讜讛 讜讘讗 讜诇讬诪讚 砖讗祝 讘住驻专 转讜专讛 讗住讜专 讜砖诪讗 转讗诪专 讜讛诇讗 讘驻住讞讬诐 讗诪专讜 诪谉 讛住转诐 谞讬讞讗 诇讬讛 诇讗讬谞讬砖 诇拽讬讜诪讬 诪爪讜讛 讘讬谉 讘讙讜驻讬讛 讘讬谉 讘诪诪讜谞讬讛 转讬专爪讜讛 讻砖讛讜讗 注爪诪讜 诪拽讬讬诪讛 讗讘诇 注诇 讬讚讬 讗讞专 诇讗 讜讙讚讜诇讬 讛爪专驻转讬诐 讻转讘讜 讘讞讘讜专讬讛诐 砖讘注谞讬谉 讘讬注讜专 讗讬谞讜 讗诇讗 诪爪讜讛 讗讞转 讜谞讜讞 诇讜 诇讗讚诐 诇拽讬讬诐 诪爪讜讛 讗讞转 注诇 讬讚讬 诪诪讜谞讜 讛讗 诪爪讜讛 讗讞专 诪爪讜讛 讞住 讛讜讗 注诇 诪诪讜谞讜 讜讗讬谞讜 专讜爪讛 讜讗诐 讻谉 讻砖讛砖讗讬诇讜 讛专讬 讬砖 讻讗谉 诪爪讜讛 讜讗讬谞讜 讞住 注诇 诪砖诪讜砖 讬专讬注讜转讬讜 讛讗 诪爪讜讛 讗讞专转 诇讬转谉 专砖讜转 诪谉 讛住转诐 诇讝讛 诇讛砖讗讬诇讛 讗讬谞讜 专讜爪讛 讜诇诪讚讜 诪讻讗谉 砖诪砖讻讜谞转 讛住驻专讬诐 讗讬谉 爪专讬讻讛 (谞讻讬住讛) [谞讻讬讬转讗] 讜讬讻讜诇 诪拽讘诇 讛诪砖讻讜谉 诇拽专讜转 讘讛诐 砖谞讜讞 诇讜 诇拽讬讬诐 诪爪讜讛 讗诇讗 砖讛诐 讗诪专讜 砖诇讗 讬诇诪讚 讘讛诐 讘转讞诇讛 讻诪讜 砖谞砖谞讬转 讻讗谉 讛讗 讗诐 讛砖讗讬诇讛 诇讗讞专 爪专讬讻讛 (谞讻讬住讛) [谞讻讬讬转讗]:



砖讜讗诇 住驻专 转讜专讛 砖讻转讘谞讜 讗祝 诇注爪诪讜 诇讗 讬诇诪讚 讘讛 讘转讞诇讛 讗诇讗 讗诐 讻谉 砖讗诇讜 注诇 讚注转 讻讱:



讛诪驻拽讬讚 住驻专 转讜专讛 诇讗 讛讟专讬讞讜讛讜 诇讙诇讜诇 诪砖诇砖讬诐 诇砖诇砖讬诐 讗讞专 砖讛讘注诇讬诐 讬讜讚注讬诐 讗转 诪拽讜诪讜 讜诇讗 讛讝讛讬专讜讛讜 注诇 讻讱 讗诇讗 讙讜诇诇讜 讻诇 砖谞讬诐 注砖专 讞讚砖 驻注诐 讗讞转 讜讻砖讛讜讗 讙讜诇诇讜 专砖讗讬 诇拽专讜转 讘讜 讛讗 诇驻转讞讜 讘砖讘讬诇讜 讻讙讜谉 砖诇讗 讛讬讛 爪专讬讱 诇讙诇诇讛 诪爪讚 注爪诪讛 讗住讜专:



讻诇讬 驻砖转谉 讗讬谉 爪专讬讻讬谉 谞讬注讜专 讻诇诇 讜诪转讜讱 讻讱 诪讬 砖诪爪讗谉 诇讗 讬讙注 讘讛诐 讻诇诇 讻讚讬谉 讻诇讬 讝讻讜讻讬转 讜讝讛讘 讛讗诪讜专讬诐 讘诪砖谞讛:





砖讬讟讛 诪拽讜讘爪转

讜讛谞讬 谞诪讬 讻诪注讜转 讗讘讬讚讛 讚诪讜. 驻讬专砖 诪讜专谞讜 讘诪注讜转 讗讘讬讚讛 讚诇讬转 诇讬讛 专砖讜转 诇讛谞驻讜拽讬谞讜谉 讜讗驻讬诇讜 讟专讞 讘讛讜 讚讚讜拽讗 讘讚诪讬 讗讘讬讚讛 讬讛讘讜 诇讬讛 专讘谞谉 专砖讜转讗 诇讛谞驻讜拽讬谞谉 讛讬讻讗 讚讟专讞 讘讛讜 诪驻谞讬 转讬拽讜谉 讛注讜诇诐 讗讘诇 讘诪注讜转 砖诇 讬转讜诪讬诐 讜讗驻讬诇讜 讘讚诪讬 住讞讜专讛 诇讗 讬讛讘讜 诇讬讛 专讘谞谉 专砖讜转讗 讜讻谉 驻讬专砖 讛专诪讘"谉. 讛专讬讟讘"讗.  


讜讛专讗讘"讚 讻转讘 讜讝讛 诇砖讜谞讜: 讘讬讚 专讞讘讛 讛讜讬 讝讜讝讬 讚讬转诪讬. 驻讬专讜砖 注砖讗讜 讗讘讬 讛讬转讜诪讬诐 谞驻拽讚 注讚 砖讬讙讚诇讜. 讜讗诐 转讗诪专 讛诇讗 讗诪专讜 讘诪砖谞讛 讛诪驻拽讬讚 诪注讜转 讗爪诇 讘注诇 讛讘讬转 讘讬谉 爪专讜专讬谉 讘讬谉 诪讜转专讬谉 讗住讜专 诇讛砖转诪砖 讘讛谉. 讛转诐 讚讗讬 讘注讬 诪驻拽讬讚 诇诪砖拽诇讬谞讛讜 诇砖讻讞讬谞讛讜 诪讝讜诪谞讬诐 讗讘诇 讛讻讗 诇讝诪谉 讗专讬讻讗 讛讜讗 诪砖讜诐 讚讗讬讻讗 讛谞讗讛 诇讬转诪讬 讘转砖诪讬砖讬讬讛讜 讚诪讞讬讬讘 讘讗讜谞住讬谉 讜诇讗 讛讜讛 讘注讬 诇讗砖转诪讜砖讬 讘讛讜. 注讚 讻讗谉. 


讝讬诇 诇讗 砖讘拽讜 诇讬 讚讗砖专讬 诇讱. 砖讛专讬 讛拽砖讜 诇讬 转诇诪讬讚讬. 讜讛讻讗 诇讗 讛讜讛 诪砖讜诐 诇讗 转诇讱 专讻讬诇 讚讗诪专讬谞谉 讘诪住讻转 住谞讛讚专讬谉 诪谞讬谉 砖诇讗 讬爪讗 诪讘讬转 讚讬谉 讬讗诪专 讗谞讬 诪讝讻讛 讜讻讜'. 讻讬讜谉 讚专讞讘讗 讙讜驻讬讛 讛讜讛 讘讘讬 诪讚专砖讗 讜讞讝讗 讛转诇诪讬讚讬诐 讛诪拽砖讬诐 诇讜 诇讬讻讗 诪砖讜诐 讛讜诇讱 专讻讬诇 讜诪讙诇讛 住讜讚. 讛"专 讬讛讜谞转谉. 
讛诪讜爪讗 转驻诇讬谉 砖诐 讚诪讬讛谉 讘驻谞讬 讘拽讬讗讬谉 讜诪谞讬讞谉 诇讗诇转专 砖讛专讬 讬诪爪讗 讘注诇讬讛谉 诇讬拽讞 讜讗讬谉 讞讜砖砖 诇讛谉 砖诪讗 诪讬谉 讻转讘谉 讚诇讗 砖讻讬讞. 讛专诪"讱. 


转谞讜 专讘谞谉 讛砖讜讗诇 住驻专 转讜专讛 诇讗 讬砖讗讬诇谞讜 诇讗讞专讬诐 讜驻讜转讞讜 讜拽讜专讗 讘讜 讜讘诇讘讚 砖诇讗 讬诇诪讜讚 讘讜 诇讻转讞诇讛. 驻讬专讜砖 砖诇讗 讬诇诪讜讚 讘讜 讘讚讘专 砖讗讬谞讜 专讙讬诇 讜讛讜讗 诇讜诪讚讜 注讻砖讜 讘转讞诇讛. 讻转讘 讛专诪讘"谉 砖讗讬谉 讝讛 讛讚讬谉 讗诪讜专 讗诇讗 讘住驻专 转讜专讛 讜讻讜' 讗讘诇 注讻砖讜 砖讛转讬专讜 诇讻转讜讘 讛转诇诪讜讚 诪砖讜诐 注转 诇注砖讜转 诇讛' 讻诇 砖砖讜讗诇 诪讛诐 讜讻讜' 讻讻转讜讘 讘谞诪讜拽讬 讬讜住祝. 讜谞专讗讛 砖讗驻讬诇讜 讘住驻专 转讜专讛 谞讘讬讗讬诐 讜讻转讜讘讬诐 讗诐 讬讜讚注 诪砖讗讬诇 讘砖讜讗诇 砖讗讬谞讜 专讙讬诇 讜爪专讬讱 诇诇诪讜讚 讻谉 讘转讞诇讛 讜讛砖讗讬诇讜 住转诐 诪讜转专 诇诇诪讜讚 讘讜 讘转讞诇讛 砖注诇 讚注转 讻谉 讛砖讗讬诇讜 诇讜. 讛专讬讟讘"讗 讝"诇. 


讻讗谉 砖谞讛 专讘讬 讘驻专拽 讻诇 讛讙讟 讛诇讻转讗. 讜讗诐 讗诪专 诇讜 讟讜诇 诇讬 讛讬诪谞讛 讞驻抓 驻诇讜谞讬 诇讗 讬砖诇讞谞讜 讘讬讚 讗讞专 讻讗谉 砖谞讛 专讘讬 讗讬谉 讛砖讜讗诇 专砖讗讬 诇讛砖讗讬诇 讜讻讜' 讚讻诇 诪转谞讬转讗 讚砖谞讗讛 专讘讬 讞讬讬讗 讗诪专讬谞谉 专讘讬 诇讗 砖谞讗讛 专讘讬 讞讬讬讗 诪谞讬谉 诇讜 讜讝讜 砖谞讜讬讛 讘诪砖谞转 专讘讬 讞讬讬讗 讜专讘讬 讗讜砖注讬讗 讛讻讬 讗讬谉 讛砖讜讗诇 专砖讗讬 诇讛砖讗讬诇 讜诇讗 讝讛 讛诪讜驻拽讚讬谉 讗爪诇讜 专砖讗讬 诇讛驻拽讬讚 讗爪诇 讗讞专 讗诇讗 讗诐 谞转谞讜 诇讜 讘注诇讬诐 专砖讜转 诇驻讬讻讱 讛讜爪专讱 专讬砖 诇拽讬砖 诇驻专砖 砖讙诐 讝讜 砖谞讗讛 专讘讬. 专"讞. 


住诇拽讗 讚注转讱 讗诪讬谞讗 谞讬讞讗 诇讬讛 诇讗讬谞讬砖 讚诇讬转注讘讬讚 诪爪讜讛 讘诪诪讜谞讬讛 拽诪砖诪注 诇谉. 驻讬专讜砖 拽诪砖诪注 诇谉 讚讘讛讗 讻讬讜谉 讚讗讬讻讗 拽驻讬讚讗 诇拽诇拽讜诇 讛住驻专 诇讗 谞讬讞讗 诇讬讛 讚讛讗 讬爪讗 砖讻专讜 讘讛驻住讚讜 讻讬 讛讬讜诐 讗讜 诪讞专 诇讗 讬讛讬讛 诇讜 住驻专 讘诪讛 诇诇诪讜讚. 讗讘诇 讘诪讬讚讬 讚诇讬讻讗 砖讜诐 讞砖砖 拽诇拽讜诇 讜讚讗讬 讬讻讜诇 诇砖讗讜诇 砖诇讗 诪讚注转 讛讘注诇讬诐 诇诪注讘讚 诪爪讜讛 讻讙讜谉 讗诐 诪爪讗 讟诇讬转 讗讜 转驻诇讬谉 砖诇 讞讘讬专讜 讘讘讬转 讛讻谞住转 专砖讗讬 诇讛谞讬讞谉 砖诐 讜诇讛讞讝讬专谉 诇诪拽讜诪谉 讜诇讗 讞砖讬讘 讙讝诇谉 讻砖砖讗诇 砖诇讗 诪讚注转 讘注诇讬诐. 讛专讬讟讘"讗 诪专讘讜. 讜讻谉 讻转讘 讘谞诪讜拽讬 讬讜住祝 讘讘转专讗 驻专拽 讛住驻讬谞讛 (讚祝 讚' 注"讗). 


讙讜诇诇讜 讻诇 砖谞讬诐 讜砖专 讞讜讚砖 讜驻讜转讞讜 讜拽讜专讗 讘讜 诪讗讬 注讘讬讚转讬讛 讙讘讬讛. 诪住转讘专讗 讚讛讻讬 驻讬专讜砖讜. 诇诪讛 讙讜诇诇讜 讚拽住诇拽讗 讚注转讬谉 讚讞讬讬讘 诇讙诇讜诇 讻讚专讱 砖讛讜讗 讞讬讬讘 讘诪讜爪讗 讜诪砖讜诐 讛讻讬 讗拽砖讬谞谉 诪讗讬 注讘讬讚转讬讛 讙讘讬讛 讜诇诪讛 诪讞讬讬讘讬谉 讗讜转讜 诇讙诇讜诇 讬讘讗 讘注诇 讛驻拽讚讜谉 讜讬讙诇讜诇 讗转 砖诇讜 讜讗诐 讗讬谞讜 注讜砖讛 讻谉 讗讘讬讚讛 诪讚注转 讛讬讗. 讜注讜讚 讚拽转谞讬 住讬驻讗 讜讗诐 讘砖讘讬诇讜 驻讜转讞讜 讗住讜专 讗诪讗讬 讜讛讗 讗诪专转 驻讜转讞讜 讜拽讜专讗 讘讜 讚拽住诇拽讗 讚注转讬谉 谞诪讬 讚驻讜转讞讜 诇讻转讞诇讛 讜拽讜专讗 讘讜 拽讗诪专 讚讗讬 诇讗 讗诪讗讬 拽转谞讬 驻讜转讞讜 讜拽讜专讗 讘讜 讜讗讬 诪砖讜诐 砖讬谞注专谞讜 讚专讱 讙诇讬诇转讜 诇讬转谞讬 讙讜诇诇讜 讻诇 讬"讘 讞讚砖 诇讞讜讚 讗讜 谞诪讬 拽讜专讗 讘讜 讻讚拽转谞讬 讘诪转谞讬转讬谉 讜驻专拽讬谞谉 讚诇讗讜 诇讛转讞讬讬讘 讘讙诇讬诇转讜 拽讗诪专 讗诇讗 讛讻讬 拽讗诪专 讗诐 专爪讛 诇讙诇诇讜 讜专爪讛 诇拽专讜转 讘讜 讻砖讛讜讗 讙讜诇诇讜 诪讜转专. 讛专砖讘"讗. 


讗讬诪讗 讗讞讚 讝讛 讜讗讞讚 讝讛 砖诇砖讬诐 讬讜诐. 驻讬专讜砖 讚讗诇讜 专讘讬 讗诇讬注讝专 诇讗 讛讝讻讬专 住讱 讗诇讗 砖讗诪专 讗讞讚 讝讛 讜讗讞讚 讝讛 砖讜讬谉. 讛专讬讟讘"讗. 


驻专砖讛 讜讬砖谞讛 驻专砖讛 讜讬转专讙诐. 砖谞讬讛诐 诪驻谞讬 砖砖讜讛讗 讬讜转专 诪讚讗讬. 转讜住驻讜转 砖讗谞抓. 


讻住讗 讚讞专砖讬谉 讜诇讗 讻住讗 讚驻讜砖专讬谉. 驻讬专讜砖 谞讜讞 诇讜 诇讗讚诐 诇砖转讜转 讻讜住 砖讬砖 讘讜 诪讬谞讬 讻砖驻谞讬转 讻讚诪转专讙诪讬谉 诪讻砖驻讛 讞专砖讗 诪诇砖转讜转 讻讜住 讬讬谉 驻讜砖专讬谉 砖诇讗 讛讜讞诪讜 讻诇 爪专讻谉 讻讬 拽砖讬谉 讛诐 诇讙讜祝. 讜讛讜讗 砖讛讜讞诪讜 讘讻诇讬 诪转讻讜转 讜讬砖 讗讜诪专讬诐 驻讜砖专讬谉 讛谉 讛诇讜讞砖讬谉. 讜砖讗专 砖诪注转讗 讚专讘讬 讬讜讞谞谉 驻讬专砖谞讜讛 讘驻专拽 讻讬住讜讬 讛讚诐. 专"讞. 


讗讚讜诪讛 讘住讜讟讛 讘讙讝专讛 砖讜讛 讚注讜诇 注讜诇. 讜诇讗 讙专住讬谞谉 讛讗 诇讗 讚诪讬讗 讗诇讗 诇住讬驻讗 讗诇讗 讛讻讬 讙专住讬谞谉 讛讗 诇讗 讚诪讬讗 讗诇讗 诇讛讗. 讜讗讞专讬诐 驻讬专砖讜讛 讘驻专讛 讗讚讜诪讛 讜讘讜讚讗讬 讘转讜住驻转讗 讙讘讬 驻专讛 讗讚讜诪讛 诪讬转谞讬讗 讜讛讛讬讗 讚砖讻谉 注诇讬讛 注讜祝 住讬驻讗 讚讛讛讬讗 讛讬讗 讜讛讻讬 讙专住讬谞谉 讛讗 诇讗 讚诪讬讗 讗诇讗 诇住讬驻讗 讜讚诪讬讬转讬 注诇讛 讛讗 讚专讘 驻驻讗 诪砖讜诐 讚驻专讛 讜注讙诇讛 注专讜驻讛 诇诪讚讜讛 讝讜 诪讝讛 讻讚讗诪专谉. 讛专砖讘"讗. 
讜讻转讜讘 讘讙诇讬讜谉 转讜住驻讜转 讜讝讛 诇砖讜谞讜: 讛讻谞讬住讛 诇专讘拽讛. 讻转讜讘 讘转讜住驻讜转 讘转讜住驻转讗 转谞讬 诇讛 讙讘讬 驻专讛 讗讚讜诪讛 讗祝 注诇 讙讘 讚诪讬讬转讬 注诇讛 拽专讗 讚诇讗 注讜讘讚 讚讻转讬讘 讙讘讬 注讙诇讛 讛讬讬谞讜 诪砖讜诐 讚讬诇驻讬 诪讛讚讚讬 讘讙讝专讛 砖讜讛 讚注讜诇 注讜诇. 讜讗诐 转讗诪专 诇诪讗谉 讚诇讗 讬诇讬祝 讛转诐 讘驻专拽 讘转专讗 讚住讜讟讛 讙讝专讛 砖讜讛 讜讬诇讬祝 砖讗专 注讘讜讚讜转 讘驻专讛 诪讗砖专 注诇讛 诪讻诇 诪拽讜诐 诪谞讗 诇讬讛 讚讘注讬谞谉 谞讬讞讗 诇讬讛. 讜讬砖 诇讜诪专 讚诪住转诪讗 诇讗 专讬讘讛 讛讻转讜讘 砖讗专 注讘讜讚讜转 讗诇讗 讘讚谞讬讞讗 诇讬讛 讚讜诪讬讗 讚讗砖讻讞谉 讘注讙诇讛 讗讘诇 注讜诇 驻讜住诇 讗驻讬诇讜 诇讗 谞讬讞讗 诇讬讛 讻讚讗诪专讬谞谉 讛转诐 讗诐 讻谉 诇诪讛 谞讗诪专 注讜诇 诇讜诪专 诇讱 讚注讜诇 驻讜住诇 讘讬谉 讘砖注转 注讘讜讚讛 讘讬谉 砖诇讗 讘砖注转 注讘讜讚讛. (讞住专 诪注讟) 注讚 讻讗谉.


讜讗诐 讘砖讘讬诇 砖转讬谞拽 讜转讚讜砖 驻住讜诇. 讜讗诐 转讗诪专 诇诪讛 诇讬 诇诪讬转谞讬 讛讻砖专 讘专讘拽讛 讜驻住讜诇 讘讛谞拽讛 诇讬转谞讬谞讛讜 讻讜诇讛讜 讘讞讚讗 讗讜 讗讬讚讬 讜讗讬讚讬 讘专讘拽讛 讗讜 讗讬讚讬 讜讗讬讚讬 讘讛谞拽讛. 讜讬砖 诇讜诪专 讚讘专讬砖讗 讜住讬驻讗 专讘讜转讗 拽诪砖诪注 诇讛 专讬砖讗 讗祝 注诇 讙讘 讚诇讗 讛讻谞讬住讛 诇讟讜讘转 讛讘讛诪讛 讻讬讜谉 讚诇讗 讛讻谞讬住讛 讙诐 诇讟讜讘转讜 讻砖专讛 讜讻诇 砖讻谉 砖讗诐 讘砖讘讬诇 砖转讬谞拽 诇讘讚 讛讻谞讬住讛 讚讜讚讗讬 讻砖专讛 讚诇讟讜讘转讛 讜诇爪专讻讛 讛讻谞讬住讛. 讜住讬驻讗 拽诪砖诪注 诇讛 讚讗祝 注诇 讙讘 讚讛讻谞讬住讛 诇讟讜讘转讛 讜诇爪专讻讛 讻讬讜谉 讚讘诇讘讜 讛讬讛 砖转讚讜砖 驻住讜诇讛. 转讜住驻讜转 讞讬爪讜谞讬讜转. 
讜讛讗 讛讻讗 讚诇爪专讻讜 讜诇爪专讻讛 讜拽转谞讬 驻住讜诇讛 讗诇诪讗 诇爪专讻讜 讜诇爪专讻讛 讞砖讬讘 讻诇爪专讻讜 诇讞讜讚讬讛 讚拽转谞讬 讛转诐 讝讛 讛讻诇诇 讻诇 砖诇爪专讻讛 讻砖专讛 诇爪讜专讱 讗讞专 驻住讜诇讛 讜拽住诇拽讗 讚注转讬谉 讚讟注诪讗 诪砖讜诐 讚讞讬讬砖讬谞谉 砖诪讗 讬砖讛讛 讗讜转讛 诇讚讜砖 讗讞专 砖转驻住讜拽 诪诇讬谞拽. 讛专讗"砖 讝"诇. 
讜讻讱 讻转讘 转诇诪讬讚 讛专"驻 讝"诇 讜讝讛 诇砖讜谞讜: 讛砖转讗 住诇拽讗 讚注转讬谉 讚讛讗讬 驻住讜诇讛 讛讬讬谞讜 诪讚专讘谞谉 诪砖讜诐 讚讞讬讬砖讬谞谉 砖诪讗 转驻住讜拽 诪诇讬谞拽 讚讛砖转讗 诇讬讻讗 讘讝讜 诇爪专讻讛. 注讚 讻讗谉. 


讜讻转讘 诪讜专谞讜 讛专讘 谞专"讜 讜讝讛 诇砖讜谞讜 讘转砖讜讘讛: 讜讛讗 讛讻讗 诇爪专讻讜 讜诇爪专讻讛 讜讻讜'. 诇驻讬 砖讬讟转 专砖"讬 讝"诇 驻砖讬讟 砖驻讬专 诪注讙诇讛 注专讜驻讛 诇诪诪讜谞讗 讜诪砖谞讬 砖驻讬专 讚讚诪讬讗 诇砖讻谉 注诇讬讛 注讜祝 讚讻砖专讛. 讗讘诇 诇驻讬专讜砖 讛转讜住驻讜转 讚讻转讘讜 讚诪讘专讬讬转讗 讚驻专讛 驻专讬讱 诪讗讬 拽讜砖讬讗 砖讗谞讬 驻专讛 讚讻驻专讛 讻转讬讘 讘讛 讻拽讚砖讬诐 讜诪砖讜诐 讞讜诪专转 拽讚砖讬诐 驻住讜诇讛 讗驻讬诇讜 诇爪专讻讜 讜诇爪专讻讛. 讜转讬专爪讜 讛转讜住驻讜转 拽讜砖讬讗 讝讛 讻讬讜谉 讚讘住讬驻讗 拽转谞讬 诇爪专讻讜 驻住讜诇讛 诇爪专讻讛 讻砖专讛 讚讛讻讬 转谞讬讗 讘住讬驻讗 讝讛 讛讻诇诇 诇爪专讻讛 讻砖专讛 诇爪讜专讱 讗讞专 驻住讜诇讛 讜讻讬讜谉 讚转谞讬讗 讛讻讬 诪砖诪注 讚讘讻诇 讚讜讻转讗 诇爪专讻讜 讜诇爪专讻讛 讛讜讬 讻诇爪专讻讜 讜驻住讜诇讛. 讜讛砖转讗 诇讗 诪爪讬 诇砖谞讜讬讬 砖讗谞讬 驻专讛 讗讚讜诪讛 讚讞诪讬专讗 讗诇讗 诪砖谞讬 讚讛转诐 诪讚讗讜专讬讬转讗 驻住讜诇讛 讻诪讜 注诇讛 注诇讬讛 讝讻专 讚驻住讜诇讛 诪讚专讘 驻驻讗 讜讛讬讬谞讜 讚诪拽砖讜 讜讗诐 转讗诪专 讜讗诪讗讬 诪讬讬转讬 讛讛讬讗 讚砖讻谉 注诇讬讛 注讜祝 讚讘砖诇诪讗 诇驻讬专讜砖 专砖"讬 诇讛讻讬 诪讬讬转讬 诇讛 诇讚诪讜转 诇讛 专讬砖讗 讚讘专讬讬转讗 讚讬诇谉 讻讚讻转讬讘谞讗 诇注讬诇. 讗讬 谞诪讬 诇讛讻讬 诪讬讬转讬 诇讛 诇讗砖诪讜注讬谞谉 诪砖讜诐 讚专讘 驻驻讗 讗诪专讛 诇诪讬诇转讬讛 注诇讛 讜讻讬 转讬诪讗 讗诪讗讬 诇讗 讗诪专讛 诇诪讬诇转讬讛 讗讘专讬讬转讗 讚注讙诇讛 注专讜驻讛 诇讗砖诪讜注讬谞谉 讚讬诇驻讬 诪讛讚讚讬 讘讙讝专讛 砖讜讛 讚注讜诇 注讜诇 诪讗讬 讚讚专砖讬谞谉 讘注讙诇讛 注专讜驻讛 诪讗讬 注讘讚 讚谞讬讞讗 诇讬讛 讜讻讜' 讛讻讬 谞诪讬 讗诪专讬谞谉 讘驻专讛 讗讚讜诪讛 讗祝 注诇 讙讘 讚诇讗 讻转讬讘 讘讛 讗砖专 诇讗 注讘讚 讘讛. 讗讘诇 诇驻讬 砖讬讟转 讛转讜住驻讜转 讚拽讗讬 讛讱 讘专讬讬转讗 讘驻专讛 讗讚讜诪讛 讗诪讗讬 诪讬讬转讬 诇谉 讜讗讬 诪砖讜诐 讚专讘 驻驻讗 讗诪专讛 注诇讛 讗诪讗讬 诇讗 讗诪专讛 讗讘专讬讬转讗 讻讬讜谉 讚转专讜讜讬讬讛讜 讗讬讬专讜 讘驻专讛 讗讚讜诪讛. 注讚 讻讗谉. 


讜讝讛 诇砖讜谉 讛讙诇讬讜谉: 讛讻谞讬住讛 诇专讘拽讛. 驻讬专砖 专砖"讬 讘注讙诇讛 诪讬转谞讬讗. 驻讬专砖 讻谉 讚诇驻讬专讜砖 讝讛 谞讬讞讗 讚专讘 驻驻讗 讗诪专 讚讘专讬讜 讗讛讱 讚诇拽诪谉 诇讗砖诪讜注讬谞谉 讚讗祝 讘驻专讛 讗诪专讬谞谉 讛讱 讚专砖讗 讻转讜讘 讘转讜住驻讜转 讜讘住讬驻讗 拽转谞讬 诇爪专讻讜 驻住讜诇讛 讜讻讜' 驻讬专砖 讻谉 砖诇讗 讬拽砖讛 诪讗讬 驻专讬讱 讚讬诇诪讗 讛讻讗 讗驻讬诇讜 诇爪专讻讛 驻住讜诇讛 讜谞拽讟 砖转讬谞拽 讜转讚讜砖 讛驻讬专讜转 讜转讚讜砖 砖讛讜讗 讛讚讬砖讛 诇爪专讻讛 砖讛讜讗 讘专讬讗 诇讛 讚讜诪讬讗 讚转讬谞拽 砖讛讜讗 诇爪专讻讛 诇讻谉 讗诪专 讚讘住讬驻讗 拽讗诪专 讚诇爪专讻讛 讻砖专讛. 注讜讚 讻转讘讜 讘转讜住驻讜转 讻诪讜 讘讗 注诇讬讛 讝讻专 讚驻住讜诇讛 驻讬专讜砖 讗祝 注诇 讙讘 讚诇讗 讛讜讬 诇爪专讻讜 讚讛讗 诇讗 诪讬讚讬 注讘讚谉 诪讻诇 诪拽讜诐 驻住讜诇讛 诪讚专讘 驻驻讗 讻讬讜谉 讚谞讬讞讗 诇讬讛. 


注讜讚 讻转讘讜 讘转讜住驻讜转 讜讗诐 转讗诪专 讗诪讗讬 诪讬讬转讬 讛讛讬讗 讚砖讻谉 注诇讬讛 注讜祝 讜讻讜'. 讗讬谉 诇讛拽砖讜转 讚谞讬诪讗 讚诪讬讬转讬 诇讛 诇专讗讬讛 讚讛讱 讚讛讻讗 讚讛讻谞讬住讛 诇专讘拽讛 讛讜讛 诪爪讬 诇诪讬诪专 讚讟注诪讗 诪砖讜诐 讚讛讜讬 诇爪专讻讜 讜诇爪专讻讛 诇讻讱 诪讬讬转讬 讚驻住诇讬谞谉 注诇讛 注诇讬讛 讝讻专 讗祝 注诇 讙讘 讚诪诪讬诇讗 诪砖讜诐 讚谞讬讞讗 诇讬讛 讻讚驻讬专砖转讬 讜讙诐 专讘 驻驻讗 谞讬诪讗 讚诪砖讜诐 讛讻讬 讗诪专 讚讘专讬讜 注诇讛 讚讛讱 讚诇注讬诇 讗讬讻讗 诇诪讬诪专 讚讟注诪讗 诪砖讜诐 讚讛讜讬 诇爪专讻讜 讜诇爪专讻讛. 讜讬砖 诇讜诪专 讚诪讻诇 诪拽讜诐 诪拽砖讛 诪讚讗诪专 专讘 驻驻讗 讚讘专讬讜 注诇 讛讗 讚注诇讛 注诇讬讛 讝讻专 砖诪注 诪讬谞讛 讚诇爪专讻讜 讜诇爪专讻讛 讛讜讬 讻诪讜 诇爪专讻讜 诇讞讜讚讬讛 讚讗诐 诇讗 讻谉 专讘 驻驻讗 讬讗诪专 讚讘专讬讜 讗讛讱 讚谞讻谞住讛 诇专讘拽讛 砖诇讗 讗讟注讛 诇讜诪专 讚讟注诪讗 讛讜讬 诪砖讜诐 诇爪专讻讜 讜诇爪专讻讛 讜讘讝讛 谞讬讞讗 砖诇讗 讬拽砖讛 诪讛 讛拽砖讜 转讜住驻讜转 讬讗诪专 讚讘专讬讜 讗讛讱 讚专讘拽讛 讗诐 砖转讬讛诐 讘专讬讬转讗 诪讗讬 谞驻拽讗 诪讬谞讛 讻讱 诇讬 讝讜 讻讝讜. 讜诇诪讗讬 讚驻专讬砖谞讗 谞讬讞讗. 讗讬 谞诪讬 讬砖 诇讜诪专 砖讛转讜住驻讜转 诪拽砖讬诐 专拽 诪讛 诪讬讬转讬 讛讱 讚砖讻谉 注诇讬讛 注讜祝 诇讗 诇讬转讬 讗诇讗 诇讬诪讗 讛讗 诇讗 讚诪讬讗 讗诇讗 诇讛讗 注诇讛 注诇讬讛 讝讻专 驻住讜诇讛 讜诇诪讛 诪讬讬转讬 专讬砖讗 讚诪讬诇转讗 讜诇讻讱 诪拽砖讬谞谉 讚专讘 驻驻讗 诇讬诪讗 讚讘专讬讜 讗讛讻谞讬住讛 诇专讘拽讛 讚讗转讬 砖驻讬专 讟驻讬 诇讗砖诪讜注讬谞谉 讚讗祝 注诇 讙讘 讚注讜砖讛 诪诇讗讻讛 讙诪讜专讛 砖讚砖讛 讘砖讚讛 讻讬讜谉 讚诇讗 谞讬讞讗 诇讬讛 讗讘诇 讛讱 讚砖讻谉 注诇讬讛 注讜祝 讗讬讻讗 诇诪讬诪专 讚诇讗 注讘讜讚讛 讛讬讗 讻诇诇. 讜讝讛 谞讬讞讗 讙诐 诇诪讗讬 讚驻讬专砖转讬 转讞诇讛 讚讛转讜住驻讜转 诪拽砖讬诐 砖驻讬专 讚诇讬诪讗 专讘 驻驻讗 讚讘专讬讜 讗讛讱 讚专讘拽讛 讘砖讘讬诇 讛专讬砖讗 讻讚驻讬专砖转讬. 注讚 讻讗谉. 


讗讬 讛讻讬 讗驻讬诇讜 专讬砖讗 谞诪讬. 讘砖诇诪讗 讗讬 驻砖讟讬谞谉 讘注讬讬谉 诪讛讻讗 讚诇爪专讻讜 讜诇爪专讻讛 讗住讜专 讜讛讗 讚讻转讬讘 讗砖专 诇讗 注讜讘讚 讘讗 讛讬讬谞讜 注讘讜讚讛 讙诪讜专讛 讚讬砖 讗诐 诇诪拽专讗 讜注讘讚 讘讛 讻转讬讘 讗讘诇 讛砖转讗 讚讗诪专转 讚诇讗 转驻砖讜讟 讘注讬讬谉 讜砖讗谞讬 讛讻讗 讚讻转讬讘 讗砖专 诇讗 注讜讘讚 讗驻讬诇讜 讻诇 讚讛讜 讗讬 讛讻讬 讗驻讬诇讜 专讬砖讗 谞诪讬 讚讛讗 讚砖讛 注诇 讻诇 驻谞讬诐. 讛讗 诇讗 讚诪讬讗 讗诇讗 诇讛讗 讻诇讜诪专 专讬砖讗 诇讗 谞讬讞讗 诇讬讛 讜诇讗 讗讬讻驻转 诇讬讛 讚讜诪讬讗 讚砖讻谉 注诇讬讛 注讜祝 讚诇讗 讗讬讻驻转 诇讬讛. 讗讛讗 砖讻转讘 专砖"讬 转讬专讜爪讗 讛讜讗 转讬专讜抓 讛讜讗 诇拽讜砖讬讬转讜 诇诪讛 砖讛拽砖讛 讗讬 讛讻讬 讗驻讬诇讜 专讬砖讗 谞诪讬 讜诇讗讜 讚讬讞讜讬讗 讚诇讗 转驻砖讜讟 讚讛讗 讚讞讬谞谉 诇讛. 
讜诇驻讬 驻砖讟 讛转讜住驻讜转 诪砖诪注 诇讬 讚诪讛讚专 诇讚讞讜讬讬 注讬拽专 讛驻砖讬讟讜转 讻诇讜诪专 诇讗 转驻砖讜讟 诪讛讻讗 讚砖讗谞讬 讛讻讗 讚诪谉 讛转讜专讛 诇爪专讻讜 讜诇爪专讻讛 驻住讜诇讛 讚讜诪讬讗 讚注诇讛 注诇讬讛 讝讻专 讚讛讜讬 诇爪专讻讜 讜诇爪专讻讛 讗讘诇 讘注诇诪讗 讙讘讬 讗讘讬讚讛 讗讻转讬 讗讬讻讗 诇诪讬讘注讬. 


讜拽砖讛 诇讬 讛讬讻讬 讘注讬谞谉 诇诪驻砖讟 诪诪讜谞讗 诪讗讬住讜专讗. 讜讬砖 诇讜诪专 讚讛讜讛 诪爪讬 诇讚讞讜讬讬 讛讻讬 讗诇讗 拽讜砖讟讗 诪砖谞讬 讻讚专讘 驻驻讗. 讗讬 谞诪讬 诪诪讜谞讗 讻讬 讛讗讬 讚诇讗 讛讜讬 诪砖拽诇 诇诪专 讜诪讬讛讘 诇诪专 砖驻讬专 讬诇驻讬谞谉 诪讗讬住讜专讗 讜讚讜拽. 诪"讛 谞专"讜 讘转砖讜讘讛 讛谞讝讻专 诇注讬诇 讜讻讘专 讻转讘转讬 诇注讬诇 讙讬专住转 专"讞. 注讬讬谉 注诇讬讛.


砖讻谉 注诇讬讛 注讜祝 讻砖专讛. 驻讬专讜砖 讜讗驻讬诇讜 砖讻谉 诇讬讛 讘驻谞讬讜 讝诪谉 诪专讜讘讛 讚讛讗 讗诪讗讬 谞讬讞讗 诇讬讛 讜诪讗讬 诪专讜讜讞 讘讬砖讬讘转讜 注诇讬讛. 注诇讛 注诇讬讛 讝讻专 驻住讜诇讛. 驻讬专讜砖 讚讛砖转讗 讞讬讬砖讬谞谉 讚讬诇诪讗 谞讬讞讗 诇讬讛 砖转转注讘专. 讜讗诐 转讗诪专 讜讛讬讗讱 讗驻砖专 讚谞讬讞讗 诇讬讛 讘讛讗 讜讛诇讗 讬讜讚注 讛讜讗 砖转驻住诇 讜诪砖讜诐 讛谞讗讛 驻讜专转讗 诇讗 诪驻住讬讚 讟讜讘讗 讻讚讗诪专讬谞谉 讘驻专拽 讘' 讚注讘讜讚讛 讝专讛. 讜转讬专抓 专讬讘"讗 讚讻讬讜谉 砖讛讬讛 诇驻谞讬讜 讜诇讗 讛拽驻讬讚 诇住诇拽讜 诪注诇讬讛 讗谞谉 住讛讚讬 讚谞讬讞讗 诇讬讛. 讜讛砖专 诪拽讜爪讬 转讬专抓 讚讛讻讗 诇讗 住讙讬讗 讚诇讗 谞讬诪讗 驻住讜诇讛 讚讗讬 讗诪专转 讻砖专讛 讛讗 讻讬讜谉 讚诇讗 诪驻住讬讚 诪讬讚讬 诇讗 住讙讬讗 讚诇讗 谞讬讞讗 讜转驻住诇. 讛专讬讟讘"讗. 


注诇讛 注诇讬讛 讝讻专 驻住讜诇讛. 讗祝 注诇 讙讘 讚诇讗 谞讬讞讗 诇讬讛 诪砖讜诐 讚讚诪讬讛 讬拽专讬诐 诪讻诇 诪拽讜诐 讞砖讬讘 谞讬讞讗 诇讬讛 讻讬讜谉 讚讘砖讗专 驻专讜转 讛讜讛 谞讬讞讗 诇讬讛. 讜注讜讚 讗诐 讘讗转 诇讛讻砖讬专 讗诐 讻谉 讛讜讛 谞讬讞讗 诇讬讛 讜讗诐 转讗诪专 讚讘驻专拽 讘转专讗 讚住讜讟讛 讗诪专讬谞谉 诪讛 转诇诪讜讚 诇讜诪专 注讜诇 注讜诇 驻讜住诇 讘讬谉 讘砖注转 注讘讜讚讛 讘讬谉 砖诇讗 讘砖注转 注讘讜讚讛 砖讗专 注讘讜讚讜转 讗讬谉 驻讜住诇讜转 讗诇讗 讘砖注转 注讘讜讚讛 讻诇讜诪专 讘砖注讜砖讛 诇砖诐 注讘讜讚讛 讜讛讻讗 诪讗讬 诇砖诐 注讘讜讚讛 讗讬讻讗. 讜讬砖 诇讜诪专 讚讘砖注转 注讘讜讚讛 讛讬讬谞讜 砖爪专讬讱 诇讗讜转讛 注讘讜讚讛 讻诇讜诪专 讚谞讬讞讗 诇讬讛 讜讛讻讗 讻讬讜谉 讚讞砖讬讘 谞讬讞讗 诇讬讛 讻讚驻专讬砖讬转 讛讬讬谞讜 砖注转 注讘讜讚讛. 讜诇驻讬专讜砖 讝讛 驻住讜诇 讘讛 注讜诇 讗祝 注诇 讙讘 讚诇讗 谞讬讞讗 诇讬讛 讜注讜讘讚 讚讜诪讬讗 讚注讘讚 诪转讜拽诐 讘砖讗专 注讘讜讚讜转 讜讻谉 诪讜讻讞 讛转诐 讘讛讚讬讗 讚讚专讬砖 讙讘讬 注讙诇讛 讻讬 讛讗讬 讙讜讜谞讗. 讜讗诐 转讗诪专 讜诪讗讬 讟注诪讗 讚诪讗谉 讚讗诪专 讘驻专拽 讗讬谉 诪注诪讬讚讬谉 讚驻专讛 诇讗 诪讬驻住诇讗 讘专讘讬注 诪砖讜诐 讚拽讚砖讬 讘讚拽 讛讘讬转 讛讬讗 讜诇讗 拽讚砖讬 诪讝讘讞 转讬驻讜拽 诇讬 讚诪讬驻住诇讗 诪讟注诐 注讘讜讚讛 讻诪讜 讘注诇讛 注诇讬讛 讝讻专 讜讻讬 转讬诪讗 讚诇讗 讚诪讬 讚注诇讛 讝讻专 谞讬讞讜砖 诇讬讛 讻讬讜谉 讚讘注诇讬诐 诇讗 谞讬讞讗 诇讛讜 诇讗 诪讬驻住诇讗 讛专讬 讛注讜砖讛 诪诇讗讻讛 讘驻专转 讞讟讗转 讚驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 讗诇诪讗 诪驻住诇讗 讗祝 注诇 讙讘 讚诇讗 谞讬讞讗 诇讛讜 诇讘注诇讬诐 砖讬注砖讛 讗讚诐 诪诇讗讻讛 讘讘讛诪转诐 诇讗 讘讝讜 讜诇讗 讘讗讞专转 讚诇讗 讞讬讬砖讬谞谉 讗诇讗 砖讬讛讗 谞讬讞讜转讗 讚讛讛讜讗 讙讘专讗 讚拽讗 注讘讬讚 讛诪诇讗讻讛 讜讻谉 讻讬 讬讜转谉 讚讜诪讬讗 讚讻讬 讬转谉 诇讗 讘注讬谞谉 谞讬讞讜转讗 讚讘注诇讬诐. 讚讝讛讜 讚讜转拽 诇讜诪专 讚注讜砖讛 诪诇讗讻讛 讘驻专转 讞讟讗转 讗讬讬专讬 讻讙讜谉 砖讜转祝 讘讛 讗讜 讚讜拽讗 诪诇讗讻讛 讚讛注诇讗转 注讜诇 砖驻讜住诇 讗祝 注诇 讙讘 讚诇讗 谞讬诪讗 诇讬讛 讻讚驻专讬砖讬转. 讜讻讬 转讬诪讗 讚讛转诐 讘砖诇讗 谞砖注谉 讛专讜讘注 注诇讬讛 讻讙讜谉 砖注诇讛 注诇 讙讘讬 住驻住诇 讜专讘注讛 讗诐 讻谉 诪讗讬 拽讗诪专 讛转诐 专讘讬 讗诇注讝专 讜专讘谞谉 讗诇讗 讘讞砖砖讗 讗讘诇 讛讻讗 讚讜讚讗讬 专讘注讛 驻住诇讛 砖诪注 诪讬谞讛 拽讚砖讬 诪讝讘讞 讛讬讗 讚讗讬 拽讚砖讬 讘讚拽 讛讘讬转 诇讗 诪讬驻住诇讗 讘专讘讬注讛. 诪讗讬 拽讜砖讬讗 讚讬诇诪讗 讛讗 讚驻诇讬讙讬 讘讞砖砖讗 讛讬讬谞讜 诪讟注诐 诪诇讗讻讛 讚讘砖注转 专讘讬注讛 谞砖注谉 注诇讬讛. 讜讬砖 诇讜诪专 讚诪砖诪注 诇讬讛 讛转诐 讚讘诇讗讜 讟注诐 讚诪诇讗讻讛 诪讬驻住诇讗 诪讟注诐 专讘讬注讛 讗驻讬诇讜 讘诇讗 谞砖注谉 诪讚拽讗诪专 讛转诐 讜讻谉 讛讬讛 专讘讬 讗诇讬注讝专 驻讜住诇 讘讻诇 讛拽专讘谞讜转 讻诇谉. 转讜住驻讜转 砖讗谞"抓. 
讜讝讛 诇砖讜谉 讛专"谉: 讬砖 诇讜诪专 讚讻讬讜谉 讚讛诪注砖讛 诪爪讚 注爪诪讜 谞讬讞讗 诇讬讛 讗讬谉 诇谞讜 诇讛讻砖讬专讛 诪爪讚 驻住讜诇讛 砖讗诐 讻谉 讬讛讗 驻住讜诇讛 住讘转 讛讻砖专讛 讜讗讬 讗驻砖专. 讜注讜讚 砖讗诐 转讻砖讬专讛 讜讚讗讬 谞讬讞讗 诇讬讛. 注讚 讻讗谉. 


讜讛专讗"砖 转讬专抓 讚讞砖讬讘 谞讬讞讗 诇讬讛 讻讬讜谉 讚讘砖讗专 驻专讜转 谞讬讞讗 诇讬讛. 注讚 讻讗谉. 讜讗诐 转讗诪专 讛讻谞讬住讛 诇专讘拽讛 讜讚砖讛 讗诪讗讬 讻砖专讛 诪讗讬 砖谞讗 诪注诇讛 注诇讬讛 讝讻专 讚讛讗 谞讬讞讗 诇讬讛 讘讚讬砖讛. 
讜诇驻讬专讜砖 讛拽讜谞讟专住 谞讬讞讗 讚诪讬讬专讬 讘注讙诇讛 注专讜驻讛 讜讘注讙诇讛 讘转 砖谞转讛 讜讗讬谞讜 专讜爪讛 诇讛讟专讬讞讛 诇驻讬 砖讛讬讗 讬诇讚讛 讜诇讗 谞讬讞讗 诇讬讛 讻诇诇 讗讘诇 诇驻讬专讜砖 讛转讜住驻讜转 拽砖讛 讚驻讬专砖讜 讚诪讬讬专讬 讘驻专讛 讗讚讜诪讛. 


讜讬砖 诇讜诪专 讚诇讛讗讬 驻讬专讜砖讗 谞诪讬 诇讗 拽砖讬讗 讚驻专讛 讘转 砖转讬诐 讜讗讻转讬 讗讬谞讜 专讜爪讛 诇讛讟专讬讞讛. 讜专"转 讙专讬住 诇专讘拽讛 (专' 讘住讙讜"诇) 诇驻讟诪讛 讻诪讜 注讙诇讬 诪专讘拽 讜讛砖转讗 谞讬讞讗 讚讻砖专讛 讚诇讗 谞讬讞讗 诇讬讛 砖转讚讜砖 讘砖讘讬诇 砖诪讻讞讬砖讛 讜讛讗讬 讚谞拽讟 讛讻谞讬住讛 诇专讘拽讛 讜讚砖讛 诪砖讜诐 讚讗讬讻讗 转专转讬 诇讟讬讘讜转讗 砖诪讻讜讜谉 诇驻讟诪讛 讜讗讬谞讜 诪讻讜讜谉 砖转讚讜砖 讜住讬驻讗 诇爪讚讚讬谉 拽转谞讬 讜讗诐 讘砖讘讬诇 砖转讬谞拽 讜讚砖讛 讗讜 诇专讘拽讛 讜讻讚讬 砖转讚讜砖 驻住讜诇讛. 讜诇讗 谞讛讬专讗 讚讗诐 讻谉 拽砖讛 讗诪讗讬 转谞讬 讛讻砖专 讘专讘拽讛 讜驻住讜诇 讘讛谞拽讛 诇砖诪讜注讬谞谉 转专讜讜讬讬讛讜 讘讞讚讗 讗诐 诇专讘拽讛 诇讞讜讚 讻砖专讛 讜讗诐 讘砖讘讬诇 砖转讚讜砖 注讜讚 驻住讜诇讛 讻讚驻专讬砖讬转 诇注讬诇. 讜诇讬讻讗 诇砖谞讜讬讬 讻讚诇注讬诇 讚专讬砖讗 专讘讜转讗 拽诪砖诪注 诇谉 讚讗祝 注诇 讙讘 讚诇讗 讛讻谞讬住讛 诇爪专讻讛 讜讻讜' 讚讝讛 讗讬谞讜 讚讛讗 讛讻谞讬住讛 诇驻讟讜诪讛 讜讛讬讬谞讜 诇爪专讻讛. 诇讻谉 谞专讗讛 讻讚驻讬专砖 专砖"讬. 转诇诪讬讚 讛专"驻. 


讜讛专讬讟讘"讗 讻转讘 讜讝讛 诇砖讜谞讜: 诇驻讬专讜砖 专砖"讬 诇讗 讬讚注谞讗 砖专砖 诇诪诇转 专讘拽讛 诇驻讬专讜砖 讝讛 砖讬讛讗 诇砖讜谉 讚讬讘讜拽 讘讛诪讜转 讬讞讚. 讜专"讞 驻讬专砖 砖讛讜讗 诪诇砖讜谉 注讙诇讬 诪专讘拽. 讜讬砖 讙讜专住讬诐 诇专讘拽讛 (专谉 讘拽诪"抓) 讻诇讜诪专 诇驻讟诐 讗讜转讛. 讜讗讬谞讜 诪讞讜讜专 讚讗诐 讻谉 专讬砖讗 谞诪讬 诪讬讬专讬 讘砖讛谞讬讞讛 诇爪专讻讛 讜诇讟讜讘转讛 讜讻讜'. 诇驻讬讻讱 讛谞讻讜谉 讚讙专住讬谞谉 诇专讘拽讛 讜讛诪拽讜诐 砖讘讜 诪注诪讬讚讬谉 注讙诇讬 诪专讘拽 谞拽专讗 专讘拽讛 (专' 讘拽讘讜"抓 讜讘' 拽诪"抓). 讜专讬砖讗 谞拽讟 砖讛讻谞讬住讛 砖诐 诇讛讬讜转 诇爪讜讜转 注诐 讗诪讛 讘诇讘讚 诇讗 诇讚注转 砖转转驻讟诐 讛讬讗 讜讗驻讬诇讜 讛讻讬 讗诐 讚砖讛 诪注爪诪讛 驻住讜诇讛 讜讘住讬驻讗 谞拽讟 砖讛讻谞讬住讛 砖诐 讻讚讬 砖转讬谞拽 讜讛谞讗转讛 拽专讜讘讛 讜诪爪讜讬讛 诇讗诇转专 讬讜转专 诪谉 讛驻讟讜诐 讜讗驻讬诇讜 讛讬讛 讚注转讜 诇驻讟诪讛. 注讚 讻讗谉. 
讜讝讛 诇砖讜谉 讛专诪讘"谉: 驻讬专砖 专砖"讬 专讘拽讛 砖拽讜砖专讬诐 砖转讬诐 讜砖诇砖 驻专讜转 诇讚讬砖讛 讜讻讬讜爪讗 讘讜 讘诪住讻转 注讬专讜讘讬谉 驻专拽 讘' 讜讘讬谞讬讛诐 讻诪诇讗 砖转讬 专讘拽讜转 砖诇 砖诇砖 砖诇砖 驻专讜转 讜驻讬专讜砖 讛注谞讬谉 砖讛讻谞讬住讛 诇讝讜 注诪讛诐 讻讚讬 砖转讬谞拽 讜讛讬讗 讚砖讛 诪注爪诪讛. 讜讬砖 讗讜诪专讬诐 砖驻讬专讜砖 诇专讘拽讛 诪拽讜诐 砖诪驻讟诪讬谉 讗讜转谉 讘讜 诪诇砖讜谉 注讙诇讬 诪专讘拽. 讜讬砖 砖讜谞讬谉 诇专讘拽讛 讘讚讙砖讜"转 讛讘讬"转 讜砖讜"讗 讻诇讜诪专 诇驻讟诪讛 讜专"讞 讻谉 讻转讘 诇专讘拽讛 诇驻讟诪讛 讜诪砖讜诐 讛讻讬 讻砖专讛 讜诇讗 谞讬讞讗 诇讬讛 砖讚讬砖讛 诪讻讞讬砖转讛. 注讚 讻讗谉. 
讜讝讛 诇砖讜谉 讛专讗"砖: 讜拽砖讛 诇驻讬专讜砖 专"讞 讚讗诐 讻谉 诇讗 诪讻砖讬专 讘专讬砖讗 讗诇讗 诪砖讜诐 讚讗讬讻讗 转讬转讬 诇讟讬讘讜转讗 砖讛讻谞讬住讛 诇驻讟诪讛 讜诪转拽诇拽诇转 讘讚讬砖讛 讜讙诐 诇讗 讻讬讜谉 砖转讚讜砖 讗诇讗 砖讚砖讛 诪讗诇讬讛 讜讗诐 讻谉 住讬驻讗 讚拽转谞讬 注诇 诪谞转 砖转讬谞拽 讜转讚讜砖 驻住讜诇讛 诇砖诪注讬谞谉 专讘讜转讗 讚讗驻讬诇讜 注诇 诪谞转 诇专讘拽讛 讜讚砖讛 讗讜 注诇 诪谞转 砖转讬谞拽 讜讚砖讛 驻住讜诇讛 讻讬讜谉 讚诇讬讻讗 讗诇讗 讞讚讗 诇讟讬讘讜转讗. 讜谞专讗讛 诇驻专砖 讚讗驻讬诇讜 诇讗 讗讬讬专讬 讘拽讟谞讛 讜讗驻讬诇讜 讗讬谞讜 诪转讻讜讬谉 诇驻讟诪讛 谞讬讞讗 讚讻讬讜谉 讚讬砖 讘讛诪讜转 讛专讘讛 讚讘诇讗 讛讬讗 讛讬转讛 谞讚讜砖转 讛转讘讜讗讛 讗祝 注诇 驻讬 砖讗讬谞讜 诪转讻讜讜谉 诇讛谞讗转讛 讜诇讗 谞转谞讛 砖诐 讗诇讗 诇砖诪专讛 诇讗 谞讬讞讗 诇讬讛 拽专讬谞谉 讘讬讛 讻讬讜谉 砖讗讬谞讜 诪专讜讬讞 讻诇讜诐 讜讙诐 讗讬谉 诪转讻讜讬谉 诇讻讱. 注讚 讻讗谉. 
讜诪"讛 谞专"讜 讻转讘 讘转砖讜讘讛 讛谞"诇 讜讝讛 诇砖讜谞讜: 讜诇驻讬 注谞讬讜转 讚注转讬 讗讬谉 讝讜 拽讜砖讬讗 讻诇诇 讚诇讗 诪砖讻讞转 诇讛诐 砖讬讻谞讬住 讗讜转讛 诇驻讟诪讛 讜诇讗 转转拽诇拽诇 讘讚讬砖讛 讜诇讗 诪砖讻讞转 诇讛 讬讜谞拽转 砖诇讗 转转拽诇拽诇 讘讚讬砖讛 讛讬诇讻讱 诇讗讜 转专转讬 谞讬谞讛讜 讗诇讗 讞讚讗 讜诇讗 诪爪讬 诇驻诇讜讙讬 讘住讬驻讗 讘讞讚讗 讚注诇 诪谞转 诇专讘拽讛 讗讜 注诇 诪谞转 砖转讬谞拽 讜讚砖讛 讗讬谞讛 谞驻住诇转 讘讻讱 讚讜讚讗讬 诇讗 谞讬讞讗 诇讬讛 诇驻讬 砖讛讬讗 诪转拽诇拽诇转 讜诪砖讜诐 讛讻讬 拽转谞讬 讘砖讘讬诇 砖转讬谞拽 讜转讚讜砖 讚诪砖诪注 讚谞讬讞讗 诇讬讛 讘讚讬砖讛 讚讛讜讬 诇爪专讻讛 讜诇爪专讻讜 讜转讜 诇讗 诪讬讚讬. 注讚 讻讗谉. 


注讜讚 讻转讘 讛专讗"砖 讜讝讛 诇砖讜谞讜: 讜驻住讬拽 专讬砖讬讛 谞诪讬 诇讗 讛讜讬 讚讗驻砖专 砖诇讗 转讚讜砖 讚专讱 讛诇讜讻讛 讻讚诪讜讻讞 讘驻专拽 讻诇 砖注讛 讚驻专讬讱 诪讬谞讛 诇诪讗谉 讚砖专讬 诇讗 讗驻砖专 讜拽讗 诪讻讜讬谉 讜诪住转讘专讗 讚诇讗 砖专讬 讗诇讗 讚诇讗 讛讜讛 驻住讬拽 专讬砖讬讛 讜讛砖转讗 谞拽讟 讘专讬砖讗 诇专讘拽讛 诇专讘讜转讗 讜讻讜'. 注讚 讻讗谉. 
讜讝讛 诇砖讜谉 诪讜专谞讜 讛专讘 谞专"讜 讘转砖讜讘讛 讛谞"诇: 讜讗诐 转讗诪专 讛讗 讛讜讬 驻住讬拽 专讬砖讬讛 讜诇讗 讬诪讜转 讚讗讬 讗驻砖专 砖诇讗 转讚讜砖 讻诇 砖讻谉 诇诪讗谉 讚讗诪专 驻住讬拽 专讬砖讬讛 讗祝 注诇 讙讘 讚诇讗 谞讬讞讗 诇讬讛 讗住讜专 讚拽砖讬讗. 讜讬砖 诇讜诪专 讚诇讗 讛讜讬 驻住讬拽 专讬砖讬讛 讚讗驻砖专 砖诇讗 转讚讜砖 讻诇诇 讞讚讗 砖讛讬讗 拽讟谞讛. 讜转讜 砖讗讬谞讛 拽砖讜专讛 讘讻诇诇 讛讗讞专讜转 讜讛讜诇讻转 讗讞转 讛谞讛 讜讗讞转 讛谞讛. 注讚 讻讗谉. 


讜转讬诪讗 讛讗 讚转谞谉 讘诪住讻转 驻专讛 诪注讜讘专转 专讘讬 讗诇讬注讝专 诪讻砖讬专 讜讞讻诪讬诐 驻讜住诇讬谉 讜讻讜'. 讜讛专"讬 诪驻专砖 讚驻专讛 诪注讜讘专转 讛讬讬谞讜 砖诇拽讞 讛驻专讛 讘注讜讚 讛讬转讛 讗诪讛 诪注讜讘专转 讛讬诪谞讛 讜讛讘讬讗 专讗讬讛 诪住驻专讬 讝讜讟讗 讚讗讬讻讗 诪讗谉 讚驻住讬诇 讗诐 诇拽讞讜讛 拽讟谞讛 诪转专讜诪转 讛诇砖讻讛 讜讛讙讚讬诇讛 讗讞专 讻讱 注讚 砖谞注砖讬转 讘转 砖转讬诐 讗诇讗 讗诐 讻谉 讬讞诇诇讜讛 讜讬讞讝专讜 讜讬拽讞讜 讗讜转讛 诇砖诐 驻专讛 诪谉 讛讛拽讚砖 诪砖讜诐 讚讻转讬讘 讜讬拽讞讜 讗诇讬讱 驻专讛 讜讘注讬谞谉 砖转讛讗 驻专讛 诪砖注转 诇拽讬讞讛. 讜讗讬讻讗 讚诪讻砖讬专 讜诪讬讬转讬 专讗讬讛 诪诪注砖讛 砖讛讬讛 讜诇拽讞讜 驻专讛 注讜讘专讛 讜注砖讜 驻专讛 讗讚讜诪讛 诪谉 讛注讜讘专. 讜讛讗 讚驻诇讬讙讬 讘注讜讘专 讛讜讗 讛讚讬谉 讘拽讟谞讛 讗诇讗 谞拽讟 诪注讜讘专转 诇专讘讜转讗 讚专讘讬 讗诇讬注讝专 讚诪讻砖讬专 讗祝 注诇 驻讬 砖讛讬讗 讻讗讞讚 诪讗讬讘专讬 讛讘讛诪讛 讜谞讬转专转 讘砖讞讬讟转 讛讗诐 讜讗讬谉 砖诐 驻专讛 注诇讬讛. 讛专讗"砖. 

讜讝讛 诇砖讜谉 转讜住驻讜转 砖讗谞"抓: 讜诇讗 讗转讬 注砖讛 讜讚讞讬 注砖讛 讜诇讗 转注砖讛. 讜讗诐 转讗诪专 讛讻讬 谞诪讬 注砖讛 讚注诇诪讗 讗讘诇 注砖讛 讚讻讛谞讬诐 讚讞讬 诪砖讜诐 讚讗讬谞讜 砖讜讛 讘讻诇 讻讚讗诪专讬谞谉 讘谞讝讬专 驻专拽 砖谞讬 讙讝讬专讬诐 讜讘驻专拽 拽诪讗 讚讬讘诪讜转 讚讗转讬 注砖讛 讚讙讬诇讜讞 诪爪讜专注 讜讚讞讬 诇讗 转注砖讛 讜注砖讛 讚讻讛谞讬诐. 讜讬砖 诪驻专砖讬诐 讚注砖讛 讚讛砖讘讛 谞诪讬 诇讗 注讚讬祝 诪讬谞讬讛 讚讗讬讛讜 谞诪讬 讗讬谞讜 砖讜讛 讘讻诇 讚讗讬谞讜 谞讜讛讙 讘讝拽谉 讜讗讬谞讛 诇驻讬 讻讘讜讚讜 讜诇讗 讘谞砖讬诐 讚讻诇 讻讘讜讚讛 讘转 诪诇讱 驻谞讬诪讛. 讜诇讗讜 诪讬诇转讗 讛讬讗 讚讘讬谉 讘讝拽谉 讜讘讬谉 讘谞砖讬诐 谞讜讛讙 讘讚讘专 砖讚专讻讜 诇讬讟讜诇 讜讻诇 砖讘砖诇讜 讚专讻讜 诇讬讟讜诇 讘砖诇 讞讘专讜 诪讞讝讬专. 讜讬砖 诇讜诪专 讚注讬拽专讬讛 住诪讬讱 讗讗讬讚讱 驻讬专讻讗 讚拽讗诪专 讜转讜 诪讬 讚讞讬谞谉 讗讬住讜专讗 诪拽诪讬 诪诪讜谞讗. 讜诪讬讛讜 拽砖讛 诇拽诪谉 讙讘讬 讗诪专 诇讜 讗讘讬讜 讛讟诪讗 讗讜 砖讗诪专 诇讜 讗诇 转讞讝讬专 讚讚专讬砖 讚诇讗 讬砖诪注 诇讜 诪讻讜诇讻诐 讞讬讬讘讬诐 讘讻讘讜讚讬 讜驻专讬讱 讜转讬驻讜拽 诇讬讛 讚讗讬谉 注砖讛 讚讜讞讛 诇讗 转注砖讛 讜注砖讛. 讜诪讗讬 拽讜砖讬讗 讜讛诇讗 注砖讛 讚讟讜诪讗讛 讗讬谞讜 砖讜讛 讘讻诇 讜讻讬 转讬诪讗 讚诪讗诇 转讞讝讬专 驻专讬讱 讚讬诇诪讗 讗讬爪讟专讬讱 拽专讗 诇讛讬讻讗 讚讗诪专 诇讬讛 注讚 砖讬转讬讬讗砖讜 讛讘注诇讬诐 讚诇讬讻讗 注砖讛 讜讗讬谉 注讜讘专 讗诇讗 诪砖讜诐 诇讗 转讜讻诇 诇讛转注诇诐 讘诇讘讚 讻讚讗诪专讬谞谉 诇注讬诇. 讜讬砖 诇讜诪专 讚讛讜讛 诪爪讬 诇砖谞讜讬讬 讛讻讬 讗诇讗 讚注讚讬驻讗 拽讗 诪砖谞讬 讜注讜讚 诇讗 讛讜讛 诇讬讛 诇诪谞拽讟 讛砖讘转 讗讘讚讛 讚讘住转诪讗 讗讬讻讗 注砖讛 讗诇讗 讗讬住讜专 讗讞专 讚诇讬转 讘讬讛 讗诇讗 诇讗讜. 讜讗诐 转讗诪专 讚讘讬讘诪讜转 讙讘讬 讘讬讗转 讻讛谉 讘讗诇诪谞讛 讚讗诪专讬谞谉 诪谉 讛谞讬砖讜讗讬谉 讚讻讜诇讬 注诇诪讗 诇讗 驻讟专讛 讚讗讬谉 注砖讛 讚讜讞讛 诇讗 转注砖讛 讜注砖讛 讜讛讗 注砖讛 砖讗讬谞讜 砖讜讛 讘讻诇 讛讜讗. 讜讬砖 诇讜诪专 讚砖讗谞讬 注砖讛 讚讘转讜诇讛 砖讛讬讗 诪讜讝讛专转 注诇讬讜 讻讚讗诪专讬谞谉 讘驻专拽 讬砖 诪讜转专讜转 讚讻诇 讛讬讻讗 讚讗讬讛讜 诪讬讝讚讛专 讗讬讛讬 谞诪讬 诪讬讝讚讛专讗 讗祝 注诇 讙讘 讚讚专讬砖 诇讬讛 诪诇讗 讬拽讞讜 谞专讗讛 讚讛讜讗 讛讚讬谉 讘注砖讛 讚讘转讜诇讛 砖谞讬讛诐 诪讜讝讛专讬诐 讛讬诇讻讱 讗祝 注诇 讙讘 讚讛讜讛 诇讬讛 注砖讛 砖讗讬谞讜 砖讜讛 讘讻诇 讬诇驻讬谞谉 诇讬讛 诪注砖讛 讚讛砖讞转转 讝拽谉 讚诪讚讞讬 诪拽诪讬 注砖讛 讚诪爪讜专注 讚注砖讛 讚讛砖讞转讛 诇讬转讬讛 讘讙讜祝 讛讗砖讛 讻诇诇. 讜讗讬谉 诇讜诪专 讚注砖讛 讚讘转讜诇讛 讞诪讜专 讟驻讬 诪注砖讛 讚讛砖讞转讛 诪砖讜诐 讚讘讻讛谉 讙讚讜诇 专讬讘讛 讘讜 讛讻转讜讘 拽讚讜砖讛 讜诪爪讜转 讬转讬专讜转 讚讗诐 讻谉 诇讗讜 讚讗诇诪谞讛 谞诪讬 诇讗 讬讚讞讛 讜诇讗 谞诇诪讚谞讜 诪诇讗讜 讚讻诇讗讬诐 砖谞讚讞讛 诪驻谞讬 爪讬爪讬转. 注讚 讻讗谉. 


讜讛拽砖讛 专砖"讬 讛砖讘转 讗讘讬讚讛 谞诪讬 注砖讛 讜诇讗 转注砖讛 讛讜讗. 讜转讬专抓 讚讛讻讗 诇讗 拽讗 讞砖讬讘 诇讬讛 诇诇讗讜 砖讘讜 诪砖讜诐 讚注砖讛 讛讜讗 讚拽讗 讚讞讬 讗讘诇 诇讗讜 讗讬谞讜 讚讜讞讛 讜讛讬诇讻讱 诇讙讘讬 讛讚讜讞讬谉 诇讗 诪讞砖讬讘. 讗讘诇 诇拽诪谉 讙讘讬 讗诪专 诇讜 讗讘讬讜 讗诇 转讞讝讬专 讚诇讗讜 砖讘讜 谞讚讞讛 拽讗 讞砖讘讬谞谉 诇讬讛 讚讗诪专讬谞谉 驻砖讬讟讗 讛讗讬 注砖讛 讜诇讗 转注砖讛. 讛专砖讘"讗. 
讜诪讻诇 诪拽讜诐 拽砖讛 讚诪谞诇谉 讚诇讗 转注砖讛 讚讗讘讬讚讛 诇讗 讬讜注讬诇 讻诇诇 讜诪砖讜诐 讛讻讬 诇讗 讚讞讬 讛注砖讛 诇讗 转注砖讛 讜注砖讛 讚讟讜诪讗讛 讗讬诪讗 讗讬驻讻讗 讚诇讗 转注砖讛 讚讟讜诪讗讛 诇讗 讬讜注讬诇 讻诇诇 诇讙讘讬 讚讞讬讬讛 讜讗诐 讻谉 诇讬讻讗 讘讟讜诪讗讛 专拽 注砖讛 讜诇讗 讬讚讞讛 讛注砖讛 诇讗 转注砖讛 讜注砖讛 讚讗讘讬讚讛. 讜讗讜诪专 讛专"专 谞转谉 讚诪住转讘专 讟驻讬 诇讜诪专 讚注砖讛 讚讗讘讬讚讛 讬讛讗 谞讚讞讛 诪注砖讛 讚讟讜诪讗讛 讚讻讬 讚讞讬谞谉 注砖讛 讚讗讘讬讚讛 讗讬谉 讝讜 拽讜诐 注讘讜专 讜讗讬 讚讞讬谞谉 注砖讛 讚讟讜诪讗讛 讛讬讬谞讜 拽讜诐 注讘讜专 诇讱 讜讛讟诪讗. 注讜讚 讗诪专 专讘讬 讬讛讜讚讛 讚诪砖讻讞转 砖驻讬专 讘讗讘讬讚讛 讚诇讬讻讗 诇讗 转注砖讛 讚诇讗 转讜讻诇 讻讙讜谉 砖专讚祝 讗讞专讬讛 讻讚讬 诇讛砖讬讙讛 讜诇讛讞讝讬专讛 注讚 砖谞讻谞住讛 诇讘讬转 讛拽讘专讜转 讜讛砖转讗 诇讬讻讗 诇讗讜 讚讛注诇诪讛 砖讛专讬 诇讗 讛注诇讬诐 注讬谞讬讜 诪诪谞讜 讜诇讬讻讗 讗诇讗 注砖讛 讚讛砖讘讛 讜诇讗 讚讞讬 诇讗 转注砖讛 讜注砖讛 讚讻讛讜谞讛. 转讜住驻讜转 讞讬爪讜谞讬讜转. 


拽专讗 诇诪讗讬 讗转讗 讗讬诇讬诪讗 诇讻讛谉 讜讛讜讗 讘讘讬转 讛拽讘专讜转 驻砖讬讟讗 注砖讛 讜诇讗 转注砖讛 讛讜讗 讜讻讜'. 讝讜 讙讬专住转 专砖"讬 讜讛专讬讗"祝. 讜拽砖讬讗 诇讛讜 讛砖讘转 讗讘讬讚讛 谞诪讬 注砖讛 讜诇讗 转注砖讛 讛讜讗. 讜谞讬讞讗 诇讛讜 砖讗讬谉 诇讗 转注砖讛 诪讜注讬诇 诇讚讞讜转 讗诇讗 注砖讛 讛讜讗 讚拽讗 讚讞讬. 讜拽砖讬讗 诇谉 讛讱 谞讜住讞讗 讜驻讬专讜砖讛 讛砖讘转 讗讘讬讚讛 诇讗 转注砖讛 讘诇讞讜讚 讛讬讗 讻讚讗诪专讬谞谉 诇注讬诇 讛诪转讬谉 诇讛 诇讗讞专 砖谞转讬讬讗砖讜 讛讘注诇讬诐 讜谞讟诇讛 讗讬谞讜 注讜讘专 讗诇讗 诪砖讜诐 诇讗 转讜讻诇 诇讛转注诇诐 讘诇讘讚 讜讛讻讗 谞诪讬 砖讛讗讘讬讚讛 讘讘讬转 讛拽讘专讜转 讜讗讬谞讜 诪讞讝讬专 讗讬谞讜 注讜讘专 讗诇讗 诪砖讜诐 诇讗 转讜讻诇 诇讛转注诇诐. 讜转讜 讚讗诪专讬谞谉 诇拽诪谉 讛讗 诇讗讜 讛讻讬 讛讜讛 讗诪讬谞讗 讬爪讬讬转 诇讬讛 注砖讛 讜诇讗 转注砖讛 讛讜讗 讜讗讬谉 注砖讛 讚讜讞讛 讜讻讜' 讜驻讬专砖讜 专讘谞谉 讚讗讛砖讘转 讗讘讚讛 拽砖讬讗 诇讬讛 讚注砖讛 讜诇讗 转注砖讛 讛讜讗 讜讛讬讻讬 诪砖讻讞转 诇讛 讗诐 讘讛讙讘讬讛 诪砖讜诐 讛砖讘 转砖讬讘诐 讘诇讞讜讚 注讜讘专 讗诐 讘砖讛注诇讬诐 注讬谞讬讜 讜诇讗 谞讟诇讛 讻诇诇 诪砖讜诐 诇讗 转讜讻诇 诇讛转注诇诐 注讜讘专 讜讬讻讜诇谞讬 诇讜诪专 讚讛讻讗 讘砖讛讙讘讬讛 注诇 诪谞转 诇讛讞讝讬专讛 讜诇驻谞讬 讬讗讜砖 谞诪诇讱 砖诇讗 诇讛讞讝讬专 砖注讜讘专 讘诇讗讜 讜注砖讛 讛讜讗讬诇 讜诇驻谞讬 讬讗讜砖 诪注诇讬诐 注讬谞讬讜 诪诪谞讜 讜讗讬谞讜 诪讞讝讬专. 讜讛讻讬 讗拽砖讬谞谉 拽专讗 诇诪讗讬 讗转讗 讗讬诇讬诪讗 诇讻讛谉 讜讛讬讗 讘讘讬转 讛拽讘专讜转 诇讗 诪讬讘注讬 诇讗 谞讟诇讛 讻诇诇 讚驻砖讬讟讗. 砖讗讬谞讜 诪讞讝讬专 讗诇讗 讗驻讬诇讜 讛讙讘讬讛 拽讜讚诐 诇讻谉 讜诇讗 讛讞讝讬专 讜注讻砖讬讜 讛讬讗 讘讘讬转 讛拽讘专讜转 谞诪讬 驻砖讬讟讗 砖诇讗 讬讞讝讬专 讗祝 注诇 驻讬 砖谞转讞讬讬讘 讘讛砖讘 转砖讬讘诐 讻讬讜谉 砖讻讘专 谞讟诇讛 注诇 诪谞转 诇讛讞讝讬专 诪砖讜诐 讚讗讬谉 注砖讛 讚讜讞讛 诇讗 转注砖讛 讜注砖讛. 讜诇驻讬讻讱 讛拽砖讜 讛诐 讝"诇 讛讗 诪砖讻讞转 诇讛 讚讗讬讻讗 诇讗 转注砖讛 讜注砖讛 讜讻谉 讛讗 讚讗诪专讬谞谉 诇拽诪谉 注砖讛 讜诇讗 转注砖讛 讛讬讗 讻砖谞讟诇讛 注诇 诪谞转 诇讛讞讝讬专 讜讗诪专 诇讜 讗讘讬讜 讗诇 转讞讝讬专 讜讛讬讗 诇驻谞讬 讬讗讜砖. 讜讗讬 拽砖讬讗 诇讜拽诪讛 诇讛讛讬讗 讘砖诇讗 谞讟诇讛 讗诇讗 砖专讗讛 讗讘讬讚讛 讜专爪讛 诇讛讞讝讬专 讜讗诪专 诇讜 诇讗 转讟讜诇 讜诇讗 转讞讝讬专 讜诇讗 转拽砖讬 讗讬谉 讛讻讬 谞诪讬 讜诪讬讛讜 讻讬讜谉 讚讗讻转讬 拽砖讬讗 讗诪专 诇讜 讗讘讬讜 讛讟诪讗 谞讬讞讗 诇讬讛 诇转专讜爪讬 讞讚讗 讚砖讜讬讗 诇转专讜讜讬讬讛讜. 讝讛 讻转讘转讬 诪讚讜讞拽 诇讛注诪讬讚 讚讘专讬 专讘讜转讬谞讜. 注讜讚 讗驻砖专 诇讬 诇讜诪专 讚讛讻讬 拽讗诪专讬谞谉 讚讗祝 注诇 讙讘 讚诇讗 注讘专 诪砖讜诐 讛砖讘 转砖讬讘诐 注讚 砖转讘讗 诇讬讚讜 诪讬讛讜 讻讬讜谉 砖讗诐 讛讞讝讬专讛 拽讬讬诐 诪爪讜转 砖诇 讛砖讘 转砖讬讘诐 讞砖讬讘 诇讬讛 注砖讛 砖讗诐 讘讟诇 注砖讛 砖讘讟讜诪讗转 讻讛谉 讛专讬 拽讬讬诐 注砖讛 砖诇 讛砖讘转 讗讘讬讚讛 讛讬诇讻讱 讗讬 诇讗讜 诪砖讜诐 讚讟讜诪讗转 讻讛谉 注砖讛 讜诇讗 转注砖讛 讛讜讗 讛讜讬 讗诪讬谞讗 讬讚讞讛 讚讛砖讘转 讗讘讚讛 注砖讛 讛讜讗 讜讻谉 讛讗 讚讗拽砖讬谞谉 诇拽诪谉 注砖讛 讜诇讗 转注砖讛 讛讜讗 诪砖讜诐 砖讗祝 注诇 驻讬 砖注讚讬讬谉 诇讗 谞转讞讬讬讘 讘诪爪讜转 讛砖讘 转砖讬讘诐 讜讗诐 注讘专 注诇讬讜 讗讬谞讜 讻注讜讘专 注诇 注砖讛 诪讻诇 诪拽讜诐 讘讟诇 注砖讛 讜诇讗 转注砖讛 讛讬诇讻讱 讘诇讗 拽专讗 谞诪讬 诇讗 讬爪讬讬转 诇讬讛 讗诇讗 讬讘讟诇 诪爪讜转 注砖讛 砖诇 讗讘讬讜 讻讚讬 砖讬拽讬讬诐 注砖讛 讜诇讗 转注砖讛 讜驻砖讬讟讗 砖诇讗 讬砖诪注 诇讜. 讗讘诇 讗讬谞讜 谞讻讜谉 讚讻讬讜谉 砖诇讗 讞诇 注诇讬讜 诪爪讜转 讛砖讘 转砖讬讘诐 砖诇 讗讘讬讜 拽讜讚诪转 讗讬 诇讗讜 拽专讗 讚讻讜诇讻诐 讞讬讬讘讬谉 讘讻讘讜讚讬. 讜诪讬讛讜 讗讻转讬 讗讬讻讗 诇诪讬讚拽 讛讻讗 讜讗驻讬诇讜 注砖讛 讜诇讗 转注砖讛 谞诪讬 讛讬讻讬 讚讞讬 诇讬讛 讜讛讗 拽讬讬诪讗 诇谉 讗讬诪专 讚讗诪专讬谞谉 讗转讬 注砖讛 讜讚讞讬 诇讗 转注砖讛 讛谞讬 诪讬诇讬 讻讙讜谉 诪讬诇讛 讘爪专注转 讜住讚讬谉 讘爪讬爪讬转 讚讘注讬讚谞讗 讚拽讗 注讘专 诇讬讛 诇诇讗讜 拽讗 诪拽讬讬诐 诇讬讛 诇注砖讛 讗讘诇 讻讬 诪讟诪讗 注讘专 诇讬讛 诇诇讗讜 讜诇讗 诪拽讬讬诐 诇讬讛 诇注砖讛 注讚 讚诪讛讚专 诇讬讛. 讜讗祝 注诇 讙讘 讚砖拽讬诇 诇讛 诪讬讚 讜讻讙讜谉 讚拽讬讬诪讗 讘驻转讞 讘讬转 讛拽讘专讜转 诪讻诇 诪拽讜诐 诇讗 诪拽讬讬诐 注砖讛 注讚 讚诪讛讚专 诇讬讛 诇诪专讛. 讜讗驻砖专 讚诇专讜讞讗 讚诪讬诇转讗 讗拽砖讬 诇讬讛. 讜讗讬讻讗 诪拽爪转 谞讜住讞讬 注转讬拽讬 讜讚讜拽谞讬 讚讻转讬讘 讘讛讜 驻砖讬讟讗 诪讬 讚讞讬谞谉 讗讬住讜专讗 诪拽诪讬 诪诪讜谞讗. 讜谞专讗讛 诇讬 讚讛讻讬 驻讬专讜砖讜 诪砖讜诐 讚讻讬讜谉 讚讗驻讬诇讜 讘注诇 讗讘讬讚讛 讻讛谉 讗讬谞讜 专砖讗讬 诇讛讟诪讗 诇讛 讛讬讗讱 讬讟诪讗 讝讛 讘砖讘讬诇讛 讜讛专讬 讗诐 讘讗讜 讘注诇讬诐 讜讗诪专讜 诇讗 讘注讬谞谉 诇讛 诇讬转讬讛 诇注砖讛 讻诇诇 讛讬诇讻讱 诇讗 讚讞讬谞谉 诪爪讜转 注砖讛 诪砖讜诐 诪爪讜讛 砖讘诪诪讜谉 砖讗诐 讛驻拽讬专 讘注诇讬讜 诪诪讜谞讜 驻讟讜专 讝讛 诪讗讜转讛 诪爪讜讛 砖讛专讬 讞讬讬讘 讛讜讗 诇讜诪专 讻谉 讻讚讬 砖诇讗 讬讟诪讗 讻讛谉 砖砖谞讬讛谉 讞讬讬讘讬谉 讘讻讘讜讚讜 砖诇 诪拽讜诐 讜讛转讜专讛 讗诪专讛 诇讛讞讝讬专 讗讘讬讚讛 诇讞讘专讜 讜诇讻讘讚 讗讘讬讜 讘诪诪讜谞讜 讜诇讗 诇注讘讜专 注诇 讛诪爪讜转. 讜讚诪讬讗 诇讛讛讬讗 讚讙专住讬谞谉 讘讻转讜讘讜转 讘讙诪专讗 砖讜转讛 讘注爪讬爪讜 讗讬诪专 讚讗诪专讬谞谉 讚讗转讬 注砖讛 讜讚讜讞讛 诇讗 转注砖讛 讻讙讜谉 诪讬诇讛 讘爪专注转 讚诇讗 讗驻砖专 讚诇讗讜 诇拽讬讜诪讬讛 诇注砖讛 讗讘诇 讛讻讗 讗讬 讗诪专讛 诇讗 讘注讬谞讗 诪讬 讗讬转讬讛 诇注砖讛 讻诇诇 讻诇讜诪专 讛讜讗讬诇 讜讗驻砖专 诇讛 诇讘讟诇讜 讗祝 注诇 驻讬 砖讗诪专讛 讘注讬谞讗 诇讬讛 讗讬谉 砖讜诪注讬谉 诇讛谉 砖砖谞讬讛诐 讞讬讬讘讬谉 讘讻讘讜讚讜 砖诇 诪拽讜诐 讜诇讗 讙诇讬 专讞诪谞讗 讘讻讬 讛讗讬 注砖讛 讚谞讚讞讬 讜讻诇 砖讻谉 讛讜讗 讘讚讘专 砖讘诪诪讜谉 讚讻诇 砖讘砖诇讜 讗讬谞讜 专砖讗讬 讘砖诇 讞讘专讜 谞诪讬 讗讬谞讜 专砖讗讬. 讜诇讛讗讬 谞讜住讞讗 诇讗 拽砖讬讗 诪讬讚讬 讜诇专讜讜讞讗 讚诪讬诇转讗 讗拽砖讬谞谉 讚讗驻讬诇讜 讛讜讬讗 讛砖讘转 讗讘讬讚讛 注砖讛 讜诇讗 转注砖讛 讜讟讜诪讗转 讻讛谉 注砖讛 讘诇讞讜讚 诇讗 讚讞讬 诇讬讛 诪砖讜诐 讚诇讗 讚讞讬谞谉 讗讬住讜专讗 诪拽诪讬 诪诪讜谞讗. 讜讘谞讜住讞讗 讚专讘讬谞讜 讞谞谞讗诇 讗讬转谞讛讜 诇转专讜讜讬讬讛讜 驻砖讬讟讗 注砖讛 讜诇讗 转注砖讛 讛讜讗 讜讗讬谉 注砖讛 讚讜讞讛 诇讗 转注砖讛 讜注砖讛. 讜转讜 诪讬 讚讞讬讗 讗讬住讜专讗 诪拽诪讬 诪诪讜谞讗 讜诇专讘讜转讗 谞拽讟讬谞讛讜 讜注讬拽专 讚讞讬讬转讜 诪讛讗讬 讟注诪讗 讚诇讗 讚讞讬 讗讬住讜专讗 诪拽诪讬 诪诪讜谞讗. 讜诇驻讬 讝讛 讛驻讬专讜砖 讛讗 讚讗诪专讬谞谉 诇拽诪谉 讛讗 诇讗讜 讛讻讬 讛讜讬 讗诪讬谞讗 讬爪讬讬转 诇讬讛 讜讻讜' 讗讟讜诪讗转 讻讛谉 讘诇讞讜讚 驻专讬讱 讚讗诇讜 讛砖讘转 讗讘讚讛 诇讗 拽砖讬讗 讚讻讬讜谉 讚诪诪讜谞讗 讛讜讬 讗诪讬谞讗 讬爪讬讬转 诇讬讛 讚讻讬 讗诪专 专讞诪谞讗 诇讛专专 讘诪拽讜诐 讚诇讬讻讗 讗讬住讜专讗 讻讬 讛讛讬讗 讚讛转诐 讚讻讬 讗诪专 专讞诪谞讗 诇讗 讬讜讻诇 诇砖诇讞讛 讘诪拽讜诐 讚诇讬讻讗 讗讬住讜专讗. 讜讻讬 转讬诪讗 诇诪讛 诇讬 拽专讗 诇讗诪专 诇讜 讗讘讬讜 讗诇 转讞讝讬专 讗转讗 讻讚拽讗诪专讬谞谉 讛讻讗 拽专讗 诇讝拽谉 讜讗讬谞讛 诇驻讬 讻讘讜讚讜 讗转讗 诇讗讜 诪讬诇转讗 讛讬讗 讚讻讬讜谉 讚拽转谞讬 讘讛讚讬讗 讬讻讜诇 讗诪专 诇讜 讗讘讬讜 讛讟诪讗 讬砖诪注 诇讜 转诇诪讜讚 诇讜诪专 讜讻讜' 诪砖诪注 讚诇讛讻讬 讗讬爪讟专讬讱 拽专讗 讜诪住转讘专讗 讚拽讜砖讬讗 讗注讬拽专 诪讬诇转讗 谞诪讬 拽讗讬 讚拽转谞讬 转诇诪讜讚 诇讜诪专 讗讬砖 讗诪讜 讜讗讘讬讜 转讬专讗讜 讜讙讜' 讻讜诇讻诐 讞讬讬讘讬谉 讘讻讘讜讚讬 讜讗诐 讗诪专 诇讱 讗讘讬讱 讞诇诇 砖讘转 讗诇 转砖诪注 诇讛 讜注诇讛 拽砖讬讗 讛讗 砖讘转 注砖讛 讜诇讗 转注砖讛 讛讜讗 讜讗讬谉 注砖讛 讚讻讘讜讚 讚讜讞讛 讗讜转诐. 
讜讘讬专讜砖诇诪讬 讙专住讬谞谉: 讘讻诇 讗转专 讗转 讗诪专 诪爪讜转 注砖讛 拽讜讚诪转 诇诪爪讜转 诇讗 转注砖讛 讜讛讻讗 讗转 讗诪专 讗讬谉 诪爪讜转 注砖讛 拽讜讚诪转 诇诪爪讜转 诇讗 转注砖讛. 讗讬诪专 砖谞讬讬讛 讛讬讗 讛讻讗 砖讛讜讗 讜讗讘讬讜 讛讜讝讛专讜 注诇 讛诪爪讜转. 讗诇诪讗 讗讬 诇讗讜 讛讗讬 讟注诪讗 讛讜讬 讗诪讬谞讗 讘讛砖讘转 讗讘讬讚讛 讛讬讗 诇讗 转注砖讛 讘诇讞讜讚 讬爪讬讬转 诇讬讛. 讜讝讜 专讗讬讛 诇诪讛 砖讻转讘谞讜 讚诪讟讜诪讗转 讻讛谉 讘诇讞讜讚 拽讗 驻专讬讱 讘讙诪专讗 讚讬诇谉 讚讛讬讗 注砖讛 讜诇讗 转注砖讛. 讛专诪讘"谉 讜讛专砖讘"讗. 
讜讝讛 诇砖讜谉 讛专讬讟讘"讗: 拽砖讛 讚讛讗 讘讛砖讘转 讗讘讬讚讛 诇讗 诪砖讻讞转 注砖讛 讜诇讗 转注砖讛 讘讬讞讚 讜讻讚讗讬转讗 讘驻讬专拽讬谉 诇注讬诇 砖讗诐 诇讗 谞讟诇讛 诇讗 转讜讻诇 诇讛转注诇诐 讗讬讻讗 讛砖讘 转砖讬讘诐 诇讬讻讗 讜讗诐 谞讟诇讛 讛砖讘 转砖讬讘诐 讗讬讻讗 诇讗 转讜讻诇 诇讛转注诇诐 诇讬讻讗 诇讗 诪砖讻讞转 诇讛讜 讻讞讚 讗诇讗 讘砖谞讟诇 讛讚讘专 讜讛讜讗 讘讗 诇讛讞讝讬专讛 诇讘注诇讬诐 讜讛诐 讘讘讬转 讛拽讘专讜转 讜讗讬 讛讻讬 讛讜讛 诇讬讛 诇诪讬诪专 诇讻讛谉 讜讛讘注诇讬诐 讘讘讬转 讛拽讘专讜转 讜讗诐 讘砖诇讗 谞讟诇讛 注讚讬讬谉 讜讛讗讘讬讚讛 讘讘讬转 讛拽讘专讜转 诇讗 转讜讻诇 诇讛转注诇诐 讗讬讻讗 讛砖讘 转砖讬讘诐 诇讬讻讗. 讜讬砖 诇讜诪专 讚诇专讜讜讞讗 谞拽讟 讚诇讗 诪讬讘注讬讗 讻讚讗讬转讗 诇讗讘讬讚讛 讘讘讬转 讛拽讘专讜转 拽讜讚诐 砖谞讟诇讛 讚诇讬讻讗 讗诇讗 诇讗 转注砖讛 讗诇讗 讗驻讬诇讜 谞讟诇讛 讻讘专 讜讻砖讘讗 诇讛讞讝讬专讛 谞讻谞住讛 诇讜 讘讘讬转 讛拽讘专讜转 砖讛讬讛 讗驻砖专 诇拽讬讬诐 诇讗 转注砖讛 讘转讞诇讛 诇讬讟诇讛 讜诇拽讬讬诐 讗讞专 讻讱 讛注砖讛 诇讬转谞讛 砖诐 诇讘注诇讬诐 讗讬谉 讗讜转讜 注砖讛 讚讜讞讛 诇讗 转注砖讛 讜注砖讛. 注讚 讻讗谉. 
讜讛专"谉 讬砖 诇讜 砖讟讛 讗讞专转 砖讻转讘 讜讝讛 诇砖讜谞讜: 讜专讗讬转讬 讘讞讬讚讜砖讬 讛专诪讘"谉 讚讘专讬诐 专讞讜拽讬诐 诪讗讚 讜讗祝 注诇 驻讬 砖讙讚讜诇讬 讛讗讞专讜谞讬诐 住诪讻讜 注诇讬讜 讗讬谉 讚注转讬 谞讜讞讛 诪讛诐 诇驻讬 砖讛诐 讛讜爪专讻讜 诇讛讚讞拽 诪砖讜诐 讚住讘讬专讬 诇讛讜 砖讛专讜讗讛 讗讘讬讚讛 讜讗讬谞讜 诪讞讝讬专讛 讜讛讜诇讱 诇讜 讗讬谞讜 注讜讘专 讗注砖讛 讚讛砖讘 转砖讬讘诐 讗诇讗 诪砖讜诐 诇讗 转讜讻诇 诇讛转注诇诐 讘诇讘讚 讜讻讚诪讜讻讞讗 讛讛讬讗 讚诇注讬诇 诇讻讗讜专讛. 讜讗谞讬 讗讬谞讬 讗讜诪专 讻谉 讗诇讗 讻诇 讛专讜讗讛 讗讘讬讚讛 讜讛讜诇讱 诇讜 注讜讘专 讘注砖讛 讜诇讗 转注砖讛 讜讻讬 讗诪专讬谞谉 诇注讬诇 讜讻讜' 讻讻转讜讘 讘谞诪讜拽讬 讬讜住祝 注讚 诪讻诇 诪拽讜诐 诇讗 谞转讘讟诇. 讗讘诇 讛专讜讗讛 讗讘讬讚讛 讜讛谞讬讞讛 讘讗讘讚转讛 讜讛诇讱 诇讜 诪讬讚 讘讟诇讜. 砖讗诐 诇讗 转讗诪专 讻谉 讗诇讗 砖讗讬谉 注砖讛 砖诇 讛砖讘 转砖讬讘诐 讘讗 讗诇讗 诇诪讬 砖谞讟诇 砖讬讞讝讬专谞讛 谞讟诇讛 诇驻谞讬 讬讗讜砖 注诇 诪谞转 诇讙讝诇讛 讛讬讗讱 讛讜讗 注讜讘专 讘讻讜诇谉 讜注诇 讗讬讝讛 爪讚 讗转讛 诪讞讬讬讘讜 诪砖讜诐 讛砖讘 转砖讬讘诐 讗诐 转讗诪专 诪驻谞讬 砖诇讗 谞讟诇讛 讻讚讬 诇讛讞讝讬专讛 讜讛专讬 讗转讛 讗讜诪专 砖诪讬 砖讗讬谞讜 谞讜讟诇 讗讘讬讚讛 讗讬谞讜 注讜讘专 讘注砖讛 讻诇诇 讜讗诐 转讗诪专 诪驻谞讬 砖诇讗 讛讞讝讬专讛 诇讗讞专 砖谞讟诇讛 讜讛专讬 讝讛 诇讙讝诇讛 谞讟诇讛 讜讛砖讘 转砖讬讘诐 诇讬转讬讛 讘讙讝讬诇讛 讗诇讗 讘讗讘讬讚讛. 讜注讜讚 讚注讜讘专 讘讻讜诇谉 讘砖注讛 砖谞讟诇讛 诪砖诪注 讚讛讻讬 讛讜讗 讘诇讗讜讬谉 讚诇讗 转讙讝讜诇 讜诇讗 转讜讻诇 诇讛转注诇诐 讜诇讚讘专讬讱 讗讬谞讜 注讜讘专 诪砖讜诐 讛砖讘 转砖讬讘诐 讗诇讗 诪讞讜讬讬讘 讛讜讗 讘讛砖讘 转砖讬讘诐. 讗诇讗 讻讱 讛讜讗 注讬拽专谉 砖诇 讚讘专讬诐 砖讻诇 诪讬 砖专讜讗讛 讗讘讬讚讛 讜诪谞讬讞 讗讜转讛 讘讗讘讚转讛 讛专讬 讛讜讗 注讜讘专 讘诇讗讜 讜注砖讛. 讜诇驻讬讻讱 谞讟诇讛 注诇 诪谞转 诇讙讝诇讛 讗祝 诪砖讜诐 讛砖讘 转砖讬讘诐 讛讜讗 注讜讘专 砖讛专讬 讛谞讬讞讛 讘讗讘讚转讛 讜诇讗 注讜讚 讗诇讗 砖讛诪驻讬注讛 诪讘注诇讬讛 诇讙诪专讬. 讗讘诇 讛诪转讬谉 诇讛 注讚 诇讗讞专 砖谞转讬讬讗砖讜 讛讘注诇讬诐 讜谞讟诇讛 讗祝 注诇 驻讬 砖诇讗 拽讬讬诐 注砖讛 砖讘讛 诇讗诇转专 诪讻诇 诪拽讜诐 诇讗 讘讟诇讜 讜诪讞诪转 讘注诇讬诐 讛讜讗 砖谞转讘讟诇 砖谞转讬讬讗砖讜 诪诪谞讛 讜讗驻讬诇讜 讛讻讬 诪砖讜诐 诇讗 转讜讻诇 诇讛转注诇诐 讛讜讗 注讜讘专 砖讛专讬 讛注诇讬诐 注讬谞讬讜 砖诇讗 诇讬讟诇讛 讻讚讬 砖诇讗 讬讝讻讜 讘讛 讘注诇讬诐. 谞诪爪讗转 诇诪讚 砖讻诇 讛专讜讗讛 讗讘讬讚讛 讜诇讗 讛讞讝讬专讛 讜讛诇讱 诇讜 注讘专 注诇 注砖讛 讜注诇 诇讗 转注砖讛 讜谞转拽讬讬诪讜 住讜讙讬讜转 讛诇诇讜 讻驻砖讟谉 讜讻诪砖诪注谉. 讻谉 谞专讗讛 诇讬. 讜讻讱 讛诐 讚讘专讬 讛专诪讘"诐 讘驻专拽 讬"讗 诪讛诇讻讜转 讙讝诇讛 讜讗讘讚讛. 注讚 讻讗谉.
注讜讚 讻转讘 讛专讬讟讘"讗 讜讝讛 诇砖讜谞讜: 讜讛讗 讚讗诪专讬谞谉 讜讗讬谉 注砖讛 讚讜讞讛 讗转 诇讗 转注砖讛 讜注砖讛 讛讜讗 讛讚讬谉 砖讗讬谞讜 讚讜讞讛 诇注砖讛 诇讘讚讜 讚诪讗讬 讗讜诇诪讬讛 讚讛讗讬 注砖讛 诪讛讗讬 注砖讛 讜诪讗讬 讚谞拽讟讬讛 讛讻讗 讜讘讻诇 讚讜讻转讗 讗讬谉 注砖讛 讚讜讞讛 诇讗 转注砖讛 讜注砖讛 诇专讜讜讞讗 讚诪讬诇转讗 谞拽讟 诇讛. 讗讬 谞诪讬 讚讛讻讗 讻讬讜谉 讚注砖讛 讚讛砖讘转 讗讘讬讚讛 砖讜讛 讘讻诇 讛讗 讗诇讬诐 诪注砖讛 讚拽讚讜砖讬诐 讬讛讬讜 讚讟讜诪讗转 讻讛谞讬诐 砖讗讬谞讜 砖讜讛 讘讻诇 讜讛讜讛 讚讞讬 诇讬讛 讗讘诇 讛砖转讗 讚讗讬讻讗 注砖讛 讜诇讗 转注砖讛 讗祝 注诇 驻讬 砖讗讬谞诐 砖讜讬谉 讘讻诇 诇讗 讗诇讬诐 注砖讛 讚讛砖讘转 讗讘讬讚讛 诇诪讚讞讬 诇讬讛. 讜讗驻讬诇讜 诇诪讗谉 讚讗诪专 讘驻专拽 讘' 谞讝讬专讬谉 讚注砖讛 讚诪爪讜专注 砖讜讛 讘讻诇 讜讻讜'. 注讚 讻讗谉. 


注讜讚 讻转讘 讛专讬讟讘"讗 讜讝讛 诇砖讜谞讜: 讜转讜 诪讬 讚讞讬谞谉 讗讬住讜专讗 诪拽诪讬 诪诪讜谞讗. 讻讱 讛讙讬专住讗 讘诪拽爪转 讛住驻专讬诐 讜讛谞讬 拽讜砖讬讜转 讛讜讜 讞讚讗 讜注讜讚 讚诇讗 爪专讬讻讬 诇讛讚讚讬 讚讛砖转讗 讘注讬谞谉 诇诪讬诪专 讚讗驻讬诇讜 诇讬讻讗 讘讟讜诪讗讛 讗诇讗 诇讗 转注砖讛 讙专讬讚讗 诇讗 讚讞讬谞谉 诇讬讛 诪拽诪讬 注砖讛 讚讛砖讘转 讗讘讚讛 讚诇讗 讚讞讬谞谉 讗讬住讜专讗 诪拽诪讬 诪诪讜谞讗. 讜讗驻砖专 讚拽讜砖讬讗 拽诪讬讬转讗 爪专讬讻讛 诇讛讗 讘转专讬讬转讗 诪砖讜诐 讚讻讬讜谉 讚注砖讛 讜诇讗 转注砖讛 讚讟讜诪讗讛 讗讬谞谉 砖讜讬谉 讘讻诇 讗驻砖专 讛讬讛 诇讜诪专 讚讚讞讬 诇讛讜 注砖讛 讚讛砖讘转 讗讘讚讛 砖讛讜讗 砖讜讛 讘讻诇 讻讬讜谉 讚讗讬讻讗 讘诪讬诇转讗 转讬拽讜谉 讛注讜诇诐 讗讬 诇讗讜 讚诇讗 讚讞讬谞谉 讗讬住讜专讗 诪拽诪讬 诪诪讜谞讗 讜讻谉 驻讬专砖 专讘讬谞讜 讬讛讜讚讛. 


讗诇讗 诇砖讗讘讬讚讛 砖诇讜 诪专讜讘讛 诪砖诇 讞讘专讜 讜讻讜'. 讜讗诐 转讗诪专 讗诪讗讬 谞拽讟 砖诇讜 诪专讜讘讛 诪讞讘专讜 讚讛讗 讗驻讬诇讜 砖转讬讛谉 砖讜讜转 讜讗驻讬诇讜 砖诇讜 诪讜注讟转 诪砖诇 讞讘专讜 砖诇讜 拽讜讚诐 砖讛专讬 讛讜讗 诪驻住讬讚 砖讗讬谉 诇讜 讗诇讗 讻驻讜注诇 讘讟诇. 讜讬砖 诇讜诪专 讚讗讬谉 讛讻讬 谞诪讬 讜讻诇 讛讬讻讗 讚讗讬转 诇讬讛 驻住讬讚讗 讻诇诇 拽专讬谞谉 砖诇讜 诪专讜讘讛 诪砖诇 讞讘专讜. 讗讬 谞诪讬 诪砖讜诐 讚讻诇 讛讬讻讗 砖讗讬谉 砖诇讜 诪专讜讘讛 诪砖诇 讞讘专讜 讻诇 砖讬砖 砖诐 讘讬转 讚讬谉 讬讻讜诇 诇讛转谞讜转 注诪讛诐 砖讬讟讜诇 讻谞讙讚 讗讘讬讚转讜 讜讟专讞 讜诪爪讬诇. 讗讘诇 讻砖讛讬转讛 砖诇讜 诪专讜讘讛 诪砖诇 讞讘专讛 讗驻讬诇讜 砖讬讛讬讛 砖诐 讘讬转 讚讬谉 讗讬谞讜 讬讻讜诇 诇讛转谞讜转 注诪讛谉 砖讬讟讜诇 诪讞讘专讜 讻讚讬 讗讘讬讚转讜 讜讗讬转 诇讬讛 驻住讬讚讗 诇注讜诇诐. 讗诇讗 诇讝拽谉 讜讗讬谞讛 诇驻讬 讻讘讜讚讜 讻诇讜诪专 讚诇讛讗 讘诇讞讜讚 讛讜讗 讚讗讬爪讟专讬讱 拽专讗 讜讗讬讚讱 谞拽讟讬谞讛讜 转谞讗 讗拽专讗 诇专讜讜讞讗 讚诪讬诇转讗. 讛专讬讟讘"讗. 
讜讝讛 诇砖讜谉 转讜住驻讜转 砖讗谞抓: 讗讜 砖讛讬转讛 砖诇讜 诪专讜讘讛 诪砖诇 讞讘专讜 讘砖讬砖 砖诐 讘讬转 讚讬谉 讘驻谞讬 诪讬 讬转谞讛 讗讬讬专讬 讚讗诐 讗讬谉 砖诐 讘讬转 讚讬谉 讗驻讬诇讜 砖诇讜 诪注讜讟讛 砖诇讜 拽讜讚诐 讻讚转谞谉 诇拽诪谉 讙讘讬 讛讬讛 讘讟诇 诪住诇注. 讗讘诇 讘砖诇讜 诪专讜讘讛 讗讬谉 诪讜注讬诇 砖诐 转谞讗讬 讜砖诇讜 拽讜讚诐. 讜讗诐 砖诇讜 砖讜讛 诇砖诇 讞讘专讜 砖诇 讞讘专讜 拽讜讚诐 砖诪专讜讬讞 诇注谞讬谉 讟讬专讞讗 讜诇讻讜砖专讗 讚讞讬讜转讗 讻讚讗诪专讬谞谉 诇拽诪谉 讘讛砖讜讻专 讗转 讛驻讜注诇讬诐. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讙诪' 讛谞讛讜 讝讜讝讬 讚讬转诪讬 讻讜' 诪讛讜 诇讗砖转诪讜砖讬 讘讙讜讬讬讛讜 讗"诇 讻讜' 讛诇讻讛 讻专讘讬 讟专驻讜谉 讻讜'. 谞专讗讛 诇讬 讗注"讙 讚讘讙讚讜诇 讛诪驻拽讬讚 讗爪诇 讘注讛"讘 讚诇讗讜 砖讜诇讞谞讬 讗住讜专 诇讛砖转诪砖 讘讜 讻讚讗诪专讬谞谉 讘驻专拽 讛诪驻拽讬讚 讛讬讬谞讜 诪砖讜诐 讚讗诐 讬讜爪讬讗谉 讛讘注讛"讘 砖诪讗 讬讘讗 讛诪驻拽讬讚 讜讬爪讟专讱 诇诪注讜转讬讜 讜诇讗 讬诪爪讗 讗讜转谉 讗爪诇讜 讜注"讻 诇讗 讬砖转诪砖 讘讛谉 讘诇讗 讚注转 讛诪驻拽讬讚 讜诪讛"讟 讘砖讜诇讞谞讬 砖诪注讜转 诪讝讜诪谞讬诐 讗爪诇讜 讻诇 砖注讛 诪讜转专 诇讛砖转诪砖 讘讛谉 讗讘诇 诪注讜转 讬转讜诪讬诐 讚讗讬谉 讻讗谉 诪讬 砖诪转注住拽 讘讛谉 讜讛讜讬 讻诪讜 讗讘讬讚讛 讚讗讬谉 讻讗谉 讚注转 诪讬 诇砖讗讜诇 讜注"讻 诪讜转专 诇讛砖转诪砖 讘讛谉 讻诪讜 讘讗讘讬讚讛 讜讛谞"讬 驻讬专砖 讘讚讞讜拽讬诐 注"砖 讜讚讜"拽:





诪讛专砖"讗 - 讞讬讚讜砖讬 讗讙讚讜转

诪讬 砖讛谞讬讞 诇讜 讗讘讬讜 讜诪注讜转 讛专讘讛 讻讜' 诪驻讜专砖 讘讞讜诇讬谉:





讞讻诪转 砖诇诪讛

讙诪' 讘讬讚 专讞讘讛 讛讜讛 诇讬讛 讛谞讛讜 讝讜讝讬 讚讬转诪讬 讗转讗 诇拽诪讬讛 讚专讘 讬讜住祝 讻讜' 讻爪"诇 讜谞"讘 住"讗 讜讻谉 讘讗砖专"讬 讜谞讻转讘 注讜讚 讘爪讬讚讜 讗诪专 讛诪讞讘专 讛讗讬 讝讜讝讬 讚讬转诪讬 诇讗 诪爪讗转讬 驻讬专讜砖谉 讘砖讜诐 诪拽讜诐 讚拽砖讛 诇讬 讛讬讻讬 讛讜讬 讗讘讬讚讛 讻讚讬 讚谞讜讻讞 诪专' 讟专驻讜谉 讜讛讗 讬讚注讬 讚诪讬转诪讬 讛讜讬 讜谞"诇 砖讗讞专 砖诪爪讗谉 谞讜讚注 砖讛讬讜 砖诇 讬转讜诪讬谉 讜谞砖讗专讜 讘讬讚讜 诪砖讜诐 讚诇讬转讜诪讬诐 拽讟谞讬诐 诇讗 讛讜讬 讛砖讘讛 诪注诇讬讗 讚讻诪拽讜诐 砖讗讬谉 诪砖转诪专 讚诪讬 讻讱 谞"诇 注讻"诇 谞"讬:





诪讛专"诐 砖讬祝

讙诪专讗 讛谞讛讜 讝讜讝讬 讚讬转诪讬. 讛讗砖专"讬 驻讬专砖 讚讛讜讬 讝讜讝讬 讚驻拽讚讜谉 讗注"讙 讚讘讙诪专讗 诇拽诪谉 诪住讬拽 [诪转谞讬' 讛讬讗] 讚诪注讜转 驻拽讚讜谉 诇讘注讛"讘 讘讬谉 爪专讜专讬谉 讘讬谉 诪讜转专讬谉 诇讗 讬砖转诪砖 讻讜' 注"砖 [讛讻讗 讛讜讗讬诇 讜住诪讜讻讬谉 注诇 砖诇讞谞讜 讜讛讜讬 住讘讜专 讚诪讜转专 诇讛砖转诪砖 注讚 讚讗诪专 诇讬讛 讚讛谞讬 讻诪注讜转 讗讘讬讚讛 讚诪讬] 讜讘谞"讬 驻讬' 讘注"讗 讜讗谞讬 讛讘谞转讬 讚讛讜讬 讚诪讬 讗讘讬讚讛 讜诪转 讛讗讘 讜谞驻诇讜 诇拽诪讬 讬转诪讬 讜诇讙讘讬讬讛讜 讛讜讬 讻诪注讜转 讗讘讬讚讛 [讚诇讗 讟专讞 拽诪讬讬讛讜] 讜讚讜讞拽:


讙诪' 诪谞讬讞谉 诇讗诇转专. 讛讗砖专"讬 驻讬专砖 诪谞讬讞 讛转驻讬诇讬谉 诇讗诇转专 讘专讗砖讜 讜注"砖 讜讘专讬"祝:





专砖"砖

讙诪专讗 讗"诇 讝讬诇 诇讗 砖讘拽讜 诇讬 讻讜'. 讻讛"讙 讘讙讬讟讬谉 (诪讝) 讜讘住谞讛讚专讬谉 (讻讞 讘):



砖诐 讘诪砖谞讛 拽讜专讗 讘讛谉 讗' 诇砖诇砖讬诐 讬讜诐 讻讜' 讗讘诇 诇讗 讬诇诪讜讚 讘讛谉 讘转讞诇讛 讜诇讗 讬拽专讗 讗讞专 注诪讜. 谞"诇 讚拽专讬讗讛 讛讬讬谞讜 讘诇讗 注讬讜谉 讜诇讬诪讜讚 讛讜讗 讘注讬讜谉 砖讬讘讬谉 讛讬讟讘 诪讛 砖拽讜专讗 讜拽专讬讗讛 讘注诇诪讗 诪讜转专 讗祝 讘转讞诇讛 讜注诐 讗讞专 讗住讜专 讗祝 讘拽专讬讗讛 讜讛住诪"注 讘住讬' 专爪"讘 住"拽 诪"讚 诇"讚 讘讝讛 注"砖:



讙诪' 砖诐 讻讗谉 讘注谞讬谉 讗讞讚 讻讜'. 讻讛"讙 讘砖讘转 (讬讘 讘):



讙诪' 砖诐 讛讗 讘讚注诪专讗 讻讜'. 注驻专砖"讬 讜讛专讬"祝 驻讬' 诇讛讬驻讱 讜注讬' 讘诪讛 砖爪讬讬谞转讬 诇注讬诇 (讻"讛):



专砖"讬 讚"讛 讗讘诇 诇讗 诇砖讞拽谉. 诇"讬 讘讛谉 讝诪谉 讗专讜讱 讻讜'. 讛讗 讚诇讗 驻讬' 讚专"诇 注"讬 讛讗讜专 讻讚诇拽诪谉 讘讘专讬讬转讗 诇讗 注"讬 讛讗讜专 诪驻谞讬 砖诪砖讞讬拽谉 讜讛讬讛 讙"讻 讬讜转专 诪讚讜讬讬拽 诇讬砖谞讗 讚讗讘诇 (注诪砖"讻 讘讞讚讜砖讬 诇砖讜"注 讗讜"讞 住讬' 转拽驻"讟 住拽"讘 讘诪"讗) 讛讜讗 诪砖讜诐 讚讻诇讬 讻住祝 讗住讜专 讘讞诪讬谉 讗祝 砖诇讗 注"讬 讛讗讜专 讻讚讗讬转讗 砖诐 讜讗讜诇讬 讬讻讜讜谉 讛转谞讗 讘诇砖讜谉 诇砖讞拽谉 讙诐 注谞讬谉 讬砖讜谉 讻诪讜 诪砖讜讞拽讬谉 讘讝讘讞讬诐 (讬讞) 讚驻专砖"讬 讬砖谞讬诐 讜讻谉 讘砖"诪 讟讜讘讗 讜谞讻诇诇 讘讝讛 讙诐 讻诇讬 讻住祝 讘讞诪讬谉 砖诪砖讞讬专讬谉 讜谞专讗讬诐 讻讬砖谞讬诐:





讘谉 讬讛讜讬讚注

诪执讬 砖讈侄讬旨值砖讈 诇讜止 讙旨址专职讚旨执讬 讗只诪旨指谉 讘旨职转讜止讱职 讘旨值讬转讜止, 讬职谞址注值专 讻旨职住讜旨转讜止 讘旨职讻指诇 讬讜止诐. 讬砖 诇讛讘讬谉 诇诪讛 谞拽讬讟 讗只诪旨指谉 讬讗诪专 讙旨址专职讚旨执讬 住转诐? 讜谞专讗讛 诇讬 讘住"讚 讚讜讚讗讬 讛谞讬注讜专 讗讬谞讜 诪讗讘讚讛 诇讙诪专讬 讗诇讗 专拽 注讜砖讛 讘讛 拽专注讬诐 拽讟谞讬诐 诪讞诪转 砖讬转谞转拽讜 讘讛 讞讜讟讬诐 砖讛讬讜 专讻讬诐 诪转讞诇转谉 讜诇讝讛 讗诪专 讙旨址专职讚旨执讬 讗只诪旨指谉 砖讬讜讻诇 诇转拽谉 讗讜转诐 谞拽讘讬诐 讜拽专注讬诐 拽讟谞讬诐 讛谞注砖讬谉 讘讛 注诇 讬讚讬 讛谞讬注讜专 讘讗讜驻谉 砖诇讗 讬讛讬讛 谞讬讻专 专讜砖诐 诪拽讜诐 转拽讜谞诐.



诪执讬 砖讈侄讛执谞旨执讬讞址 诇讜止 讗指讘执讬讜 诪指注讜止转 讛址专职讘旨值讛, 讜职专讜止爪侄讛 诇职讗址讘旨职讚指谉. 拽砖讗 讜讻讬 诪讜转专 诇讜 诇讗讘讚诐 讻讚讬 砖注砖讜 诇讜 注爪讜转 讘砖诇砖讛 讗讜驻谞讬诐 讗诇讜 讻讚讬 诇讗讘讚诐? 讜专砖"讬 讝"诇 谞专讙砖 讘讝讛 讜讘讗 诇转拽谉 讗讱 注讚讬讬谉 拽砖讗 诪讛 讛讻专讞 讬砖 诇讘注诇 讛诪讗诪专 诇诪谞拽讟 讘讛讗讬 诇讬砖谞讗, 讬讗诪专 讛诇讜讘砖 讻诇讬 驻砖转谉 讜诪砖转诪砖 讘讻诇讬 讝讻讜讻讬转 讜砖讜讻专 驻讜注诇讬诐 讜讗讬谞讜 讬讜砖讘 注诪讛诐 讛专讬 讝讛 诪讗讘讚 诪注讜转讬讜 讘讬讚讬诐?
讜谞专讗讛 诇讬 讘住"讚 讚讗讬转讗 讘讻转讜讘讜转 驻专拽 讜讗"讜 (讻转讜讘讜转 住讜:) 专讘谉 讬讜讞谞谉 讘谉 讝讻讗讬 讛讬讛 讬讜爪讗 诪讬专讜砖诇讬诐 讜驻讙注 讘专讬讘讛 讗讞转 砖讛讬转讛 诪诇拽讟转 砖注讜专讬诐 诪转讜讱 讙诇诇讬诐 砖诇 讘讛诪讜转 讛注专讘讬讬诐 诪讞诪转 专注讘讜谞讛 讜注谞讬讜转讛, 讗诪专讛 诇讜 专讘讬, 驻专谞住谞讬! 讗诪专 诇讛 讘转讬 讘转 诪讬 讗转? 讗诪专讛 诇讜 讘转 谞拽讚诪讜谉 讘谉 讙讜专讬讜谉 讗谞讬 讗诪专 诇讛 诪诪讜谉 砖诇 讘讬转 讗讘讬讱 讛讬讻谉 讛诇讱? 讗诪专讛 诇讜 专讘讬 诇讗 讻讱 诪转诇讬谉 诪转诇讬讬讗 '诪诇讞 诪诪讜谉 讞住专' 讗诪专 诇讛 诪诪讜谉 砖诇 讘讬转 讞诪讬讱 讛讬讻谉 讛诇讱? 讗诪专讛 诇讜 讘讗 讝讛 讜讗讘讚 讝讛 讜讻讜' 注讬讬谉 砖诐.
谞诪爪讗 讬砖 诪诪讜谉 砖讙讝讜专 注诇讬讜 砖讬转讗讘讚 讜讗诐 讬转注专讘 注诐 诪诪讜谉 讟讜讘 讛谞讛 讛讜讗 诪讗讘讚 讙诐 诪诪讜谉 讛讟讜讘 讜诇讻谉 转诪爪讗 讬砖 讘谞讬 讗讚诐 注砖讬专讬诐 讜谞转拽讬讬诐 讘讬讚诐 注讜砖专诐 讻诪讛 砖谞讬诐 讜讗讞专 讻讱 讬专砖讜 诪诪讜谉 诪谉 讗讘讜转诐 讜谞转注专讘 诪诪讜谉 讛讬专讜砖讛 诇诪诪讜谉 砖诇讛诐 讜讗诐 讙讝讜专 诪谉 讛砖诪讬诐 注诇 讗讜转讜 诪诪讜谉 砖谞驻诇 讘讛诐 讘讬专讜砖讛 砖讬转讗讘讚 讛谉 诪讞诪转 砖讛讬讛 讘讜 讙讝诇 讜专讘讬转 讜讻讬讜爪讗 讛谉 诪讞诪转 砖讘注诇讬讜 诇讗 注砖讜 诪诪谞讜 爪讚拽讛 注诇 讻谉 讗讞专 砖谞驻诇 诇讘谞讬诐 讘讬专讜砖讛 讜谞转注专讘 注诐 诪诪讜谉 砖诇讛诐 砖讛讬讛 谞拽讬 讛谞讛 讘注转讛 讬讘讗 讝讛 讜讬讗讘讚 讗转 讝讛 讜讻诪讜 砖讗诪专讛 讗讜转讛 专讬讘讛 诇专讘谉 讬讜讞谞谉 讘谉 讝讻讗讬.
讜讛谞讛 讘讻讛讗讬 讙讜谞讗 诪砖转注讜 专讘谞谉 讘诪讗诪专 讝讛 讻讗谉 诪执讬 砖讈侄讛执谞旨执讬讞址 诇讜止 讗指讘执讬讜 诪指注讜止转 砖讛讜讗 讞讜砖砖 诪讛诐 驻谉 讙讝讜专 注诇讬讛诐 砖讬讗讘讚讜 诪讞诪转 砖专讗讛 砖讬砖 讘讛诐 住讬讘讜转 讛诪讞讬讬讘讜转 讘讻讱 讜诇讻谉 讗讬谞讜 专讜爪讛 诇注专讘 讗讜转诐 注诐 注讜砖专 砖诇讜 砖讛讬讛 诪讻讘专 讚讞讜砖砖 驻谉 讬讘讗 讝讛 讜讬讗讘讚 讗转 讝讛 讜讗讬谞讜 专讜爪讛 诇讛拽讚讬砖诐 讗讜 诇转转诐 讘诪转谞讛 诇讗讞专讬诐 讻讬 讛讜讗 专讜爪讛 砖讬讛讬讛 诇讜 讛谞讗讛 诪讛诐 讜讬讘诇讛 讗讜转诐 讘讛谞讗转 注爪诪讜, 讜诇讝讛 谞转谞讜 诇讜 注讬爪讛 讘砖诇砖讛 讚讘专讬诐 讗诇讜 砖讬讜爪讬讗 讗讜转诐 讘讛诐 讜谞诪爪讗 诪诪讜谉 讝讛 讻诇讛 注诇 讬讚讬 讛谞讗转 注爪诪讜 讘诪讛专讛 讜讗讝 讗讞专 讻讱 讬注住讜拽 讘诪诪讜谉 砖诇 讛注拽专讬 砖讛讜讗 谞拽讬 讘诇讗 转注专讜讘转 诪诪讜谉 讝讛 砖讻讘专 谞讗讘讚.
讗讬 谞诪讬 讗讬讬专讬 讘讗讚诐 砖讬砖 诇讜 讘谞讬诐 专注讬诐 讻讜诇诐 诪谞讗驻讬诐 讜注讜砖讬诐 诪注砖讛 专砖注 讘诪诪讜谞诐 讜讛讜讗 讬砖 诇讜 诪诪讜谉 砖讘讗 诇讜 讘讬专讜砖讛 诪讗讘讬讜 砖讝讛 讛诪诪讜谉 讛讜讗 讬讚讜注 讗爪诇 讘谞讬讜 讜讗讬谞讜 讬讻讜诇 诇讛注诇讬诪讜 诪讛诐 讜讙诐 讗诐 讬拽讚砖讛讜 讗讜 讬转谞讜 讘诪转谞讛 诇讗讞专讬诐 讬拽驻讬讚讜 讘谞讬讜 讜讬注砖讜 专注讛 讘讜 讜诇讻谉 谞转谞讜 诇讜 注讬爪讛 讘砖诇砖讛 讚讘专讬诐 讻讚讬 砖讬讻诇讛 讛诪诪讜谉 讜诇讗 讬讙讬注 诇讬讚 讘谞讬讜 诇注砖讜转 讘讜 注讘讬专讜转 讞诪讜专讜转.





驻谞讬 讬讛讜砖注

讘驻专砖"讬 讘讚"讛 讗讬诪讗 讗讞讚 讝讛 讜讗讞讚 讝讛 砖诇砖讬诐 讜诪转谞讬' 谞诪讬 讚拽转谞讬 讻讜' 专讗讘"讬 讛讬讗 注讻"诇. 讗讘诇 诪诇砖讜谉 讛砖"注 讚讘住讬诪谉 专住"讝 讘讗讘讬讚讛 驻住拽 砖讙讜诇诇讛 讗讞讚 诇诇' 讬讜诐 讜讘住讬诪谉 专爪"讘 讙讘讬 驻拽讚讜谉 驻住拽 讙讜诇诇讛 讗' 诇讬"讘 讞讜讚砖 讗"讻 注"讻 住"诇 讚讬砖 诇讞诇拽 讘讬谉 讗讘讬讚讛 诇驻拽讚讜谉 讜讛讬讬谞讜 讻诪"砖 讛砖"讱 砖诐 讚讘讗讘讬讚讛 讻讬讜谉 砖讗讬谉 讛讘注诇讬诐 讬讜讚注讬谉 讘讛 讻诇诇 讘注讬 砖讬诪讜专 讟驻讬 讗讘诇 诇专砖"讬 诇讗 诪砖诪注 诇讬讛 诇讞诇拽 讜诪砖"讛 讻转讘 讚诪转谞讬' 谞诪讬 专讗讘"讬 讛讬讗:


讘讚"讛 讘注谞讬谉 讗讞讚 讘驻专砖讛 讗讞转 讗讬谉 拽讜专讬谉 注讻"诇. 讜讛专讬"祝 讜讛专诪讘"诐 讻转讘讜 诇讛讬驻讱 讚讘砖谞讬 注谞讬谞讬诐 讗讬谉 拽讜专讬谉 讜讘注谞讬谉 讗讞讚 拽讜专讬谉. 讜注讬' 讘转"讞 砖讛讗专讬讱 诇讛拽砖讜转 注诇 驻专砖"讬 讚讗诐 讻谉 讛讗 讚讙' 讗讬谉 拽讜专讬谉 讛讬讻讬 诪砖讻讞转 诇讛 讜讬砖 诇讬讬砖讘 讚讘讙' 讗驻讬' 讘讙' 注谞讬讬谞讬诐 讗转讬 诇谞转讜讞讬 讚讗驻讬' 讗讚诐 讗讞讚 诇讗 讬驻转讞 讬讜转专 诪讙' 讚驻讬谉 讜讗"讻 讘讙' 讘谞讬 讗讚诐 讗驻讬诇讜 讙' 讚驻讬谉 讗住讜专 讜拽"诇:





诪专讗讬转 讛注讬谉

讗诪专 专讘讬 讬讜讞谞谉 诪讬 砖讛谞讬讞 诇讜 讗讘讬讜 诪注讜转 讛专讘讛 讜专讜爪讛 诇讗讘讚谉 讜讻讜'. 驻讬专砖"讬 讝"诇 讘讗 诇诇诪讚 砖诇讗 讬专讙讬诇 讜讻讜' 讜讬砖 诇讚拽讚拽 讚讗诪讗讬 谞拽讟 诪讬诇转讬讛 讘讻讬 讛讗讬 讙讜谞讗 讜讗驻砖专 诇讜诪专 讜谞讚讬讬拽 转讬讘转 诇讜 讚讛讜诇"诇 诪讬 砖讛谞讬讞 讗讘讬讜 诪注讜转 讛专讘讛 讜讗诪讗讬 讗爪讟专讬讱 诇讜诪专 诇讜. 讗诇讗 专爪讛 诇讜诪专 砖讗诐 诇讗 注砖讛 爪讚拽讛 讻专讗讜讬 讜讻讬讜讬谉 诇讛谞讬讞 诇讜 讚讬讬拽讗 诪注讜转 讛专讘讛 讬诇讻讜 讛诪注讜转 诇讗讬讘讜讚 讜诪诇讘讚 注讜谞砖讜 砖诇讗 注砖讛 爪讚拽讛 讙诐 诪讞砖讘转讜 砖讘谞讜 讬讛讬讛 注砖讬专 讙讚讜诇 诇讗 转拽讜诐. 讜讚专讱 爪讞讜转 讗驻砖专 驻讝专 专"转 驻讜注诇讬诐 讝讜讙讬转讗 专讜诪讬转讗 讜讘诪拽讜诐 驻讝专 谞转谉 诇讗讘讬讜谞讬诐 讘谞讜 讬讗讘讚 诪诪讜谞讜 讜讗讘讬讜 讜讘谞讜 讬注谞砖讜. 讜注讜讚 专诪讝 讚讗驻讬诇讜 讬转谞讛讙 讘砖讟讜转 讝讛 讛"讚 讗诐 诇讗 讬砖 诇讜 讗讞讬诐 讜讛谞讬讞 诇讜 讚讜拽讗 讛诪注讜转 讗讘诇 讗诐 讬砖 诇讜 讗讞讬诐 讛讜讗 讙讝诇:

